open-index/open-wikipedia-markdown huggingface dataset:
କାଳିଆ ଭରସା

**କାଳିଆ ଭରସା**, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବ‌ବ୍ରତ କର ଏବଂ ନିର୍ଦ୍ଦେଶନା ଦେଇଥିଲେ ସିଦ୍ଧାର୍ଥ । ସଙ୍ଗୀତ ନିର୍ଦ୍ଦେଶକ ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ମିହିର ଦାସ, ବିଜୟ ମହାନ୍ତି, ସ୍ନିଗ୍ଧା ମହାନ୍ତି, ସଙ୍ଗୀତା ଦାସ, ହର ପଟ୍ଟନାୟକ, ଜୟୀରାମ ସାମଲ, କାନ୍ତ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମିହିର ଦାସ
* ବିଜୟ ମହାନ୍ତି
* ସ୍ନିଗ୍ଧା ମହାନ୍ତି
* ସଙ୍ଗୀତା ଦାଶ
* ହର ପଟ୍ଟନାୟକ
* ଜୟୀରାମ ସାମଲ
* କାନ୍ତ ସିଂହ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ଅବନୀତ ସିଦ୍ଧୁ

**ଅବନୀତ କୌର୍ ସିଦ୍ଧୁ** (ବାଥିଣ୍ଡା, ଜନ୍ମ ୩୦ ଅକ୍ଟୋବର ୧୯୮୧) ଜଣେ ଭାରତୀୟ ବନ୍ଧୁକଚାଳନା ଖେଳାଳି । ସେ ୨୦୦୬ ରାଜ୍ୟଗୋଷ୍ଠୀ କ୍ରୀଡ଼ାରେ ତେଜସ୍ୱିନୀ ସାୱନ୍ତଙ୍କ ସ‌ହ ଏକାଠି ହୋଇ ମହିଳା ୧୦ ମିଟର୍ ଏୟାର୍ ରାଇଫଲ୍‌ରେ ସ୍ୱର୍ଣ୍ଣ ପଦକ ଜିତିଥିଲେ । ସେ ବେଜିଂଠାରେ ଅନୁଷ୍ଠିତ ୨୦୦୮ ଗ୍ରୀଷ୍ମ ଅଲିମ୍ପିକ୍‌ସରେ ୧୦ ମିଟର୍ ଏୟାର୍ ରାଇଫଲ୍ ଓ ୫୦ ମିଟର୍ ରାଇଫଲ୍ ୩ ପୋଜିସନ୍‌ରେ ପ୍ରତିଦ୍ୱନ୍ଦୀତା କରିଥିଲେ ।
ଜାତୀୟ ଓ ଆନ୍ତର୍ଜାତୀୟ ସ୍ତରରେ ତାଙ୍କର ବିଭିନ୍ନ ସଫଳତା ହେଉଛି:

## ପୁରସ୍କାର ଓ ସଫଳତା
* ରାଜ୍ୟଗୋଷ୍ଠୀ କ୍ରୀଡା ୨୦୦୬, ମେଲ୍‌ବୋର୍ଣ୍ଣ - ସ୍ୱର୍ଣ୍ଣ ପଦକ ଦଳୀୟ
* ରାଜ୍ୟଗୋଷ୍ଠୀ କ୍ରୀଡା ୨୦୦୬, ମେଲ୍‌ବୋର୍ଣ୍ଣ - ରୌପ୍ୟ ପଦକ ବ୍ୟକ୍ତିଗତ
* ଏସୀୟ କ୍ରୀଡା, ଦୋହା ୨୦୦୬ - କାଂସ୍ୟ ପଦକ
* ୧୧ତମ ଏସୀୟ ବନ୍ଧୁକଚାଳନା ପ୍ରତିଯୋଗିତା, କୁଏତ୍, ୨୦୦୭ - କାଂସ୍ୟ ପଦକ
* ୩୩ତମ ଜାତୀୟ ଖେଳ, ଗୌହାଟୀ, ୨୦୦୭ - ୨ଟି ରୌପ୍ୟ ପଦକ
* ୫୧ତମ ଜାତୀୟ ବନ୍ଧୁକଚାଳନା ପ୍ରତିଯୋଗିତା, ଅହମଦାବାଦ - ସ୍ୱର୍ଣ୍ଣ ପଦକ
* ୨୦୦୮: ଅର୍ଜୁନ ପୁରସ୍କାର ପ୍ରାପ୍ତ
* ୨୦୧୩: ମହାରାଜା ରଣଜିତ୍ ସିଂ ପୁରସ୍କାର ପ୍ରାପ୍ତ
* ୨୦୦୮: ଅଷ୍ଟ୍ରେଲିଆ କପ୍, ସିଡ଼ନୀ - ସ୍ୱର୍ଣ୍ଣ ପଦକ
* ୨୦୧୦ - ଇଣ୍ଟର୍‌ସଟ୍, ନେଦରଲ୍ୟାଣ୍ଡ - ବ୍ୟକ୍ତିଗତ ରୌପ୍ୟ ଓ ଦଳୀୟ ସ୍ୱର୍ଣ୍ଣ ପଦକ
* ୨୦୧୧- ଦଳୀୟ ସ୍ୱର୍ଣ୍ଣ ପଦକ- ଜାତୀୟ ପ୍ରତିଯୋଗିତା
* ୨୦୧୨, ୨୦୧୩, ୨୦୧୫, ୨୦୧୬ - ସମସ୍ତ ଚାରୋଟି ସର୍ବ ଭାରତୀୟ ଆରକ୍ଷୀ ବନ୍ଧୁକଚାଳନା ପ୍ରତିଯୋଗିତାରେ ସ୍ୱର୍ଣ୍ଣ ପଦକ
* ୨୦୧୭- ବିଶ୍ୱ ଆରକ୍ଷୀ ପ୍ରତିଯୋଗିତା, ଲସ୍ ଏଞ୍ଜେଲସ୍, ଯୁକ୍ତରାଷ୍ଟ୍ର - ଗୋଟିଏ ସ୍ୱର୍ଣ୍ଣ, ଗୋଟିଏ ରୌପ୍ୟ ଓ ଦୁଇଟି କାଂସ୍ୟ ପଦକ

ସେ ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ପ୍ରତିଯୋଗିତାରେ ୧୦୦ରୁ ଉର୍ଦ୍ଧ୍ୱ ପଦକ ଜିତିଛନ୍ତି ।

## ଜୀବନୀ
୧୯୮୧ ଜନ୍ମିତ ଅବନୀତ ଭାତିଣ୍ଡାସ୍ଥିତ ସେଣ୍ଟ୍ ଯୋସେଫ୍ କନ୍‌ଭେଣ୍ଟ୍ ସ୍କୁଲ୍‌ରେ ପଢ଼ିଥିଲେ । ସେ ୨୦୦୧ରେ ଦାସ୍‌ମେସ୍ ବାଳିକା ମହାବିଦ୍ୟାଳୟ, ବାଦଲରେ ନିଜର ବନ୍ଧୁକଚାଳନା ଜୀବନ ଆରମ୍ଭ କରିଥିଲେ । ୬ ବର୍ଷ ମଧ୍ୟରେ ସେ ସଫଳତାର ସ‌ହ ଏକ ନମ୍ବର ସ୍ଥାନରେ ରହିବା ସ‌ହ ମେଲ୍‌ବୋର୍ଣ୍ଣରେ ଆୟପଜିତ ୧୮ତମ ରାଜ୍ୟଗୋଷ୍ଠୀ କ୍ରୀଡା - ୨୦୦୬ରେ ସ୍ୱର୍ଣ୍ଣ ଓ ରୌପ୍ୟ ପଦକ ପାଇଥିଲେ । ସେ ୨୦୦୫ରେ ଇଂରାଜୀ ଭାଷାରେ ସ୍ନାତ୍ତକୋତ୍ତର ପ୍ରାପ୍ତ କରିଥିଲେ । 
ସେ ବିଭିନ୍ନ ଜାତୟ ଓ ଅନ୍ତର୍ଜାତୀୟ ବିଭାଗରେ ୬୦ଟି ପଦକ ଜିତିଥିଲେ ।
ସର ଏୟାର୍ ଇଣ୍ଡିଆରେ ଆସିଷ୍ଟାଣ୍ଟ୍ ମ୍ୟାନେଜର୍‌ର କାମ କରନ୍ତି । ତାଙ୍କ ପ୍ରତିଭା ଜାଣି ପଞ୍ଜାବ ସରକାର ତାଙ୍କୁ ନିଜ ରାଜ୍ୟକୁ ଆଣି ଡିଏସ୍‌ପି ପଦବୀ ଦେଇଥିଲେ ।

## ବ୍ୟକ୍ତିଗତ ଜୀବନ
ସେ ପୂର୍ବତନ ଭାରତୀୟ ହକି ଅଧିନାୟକ ରାଜପାଲ ସିଂଙ୍କୁ ବିବାହ କରିଥିଲେ ଓ ବର୍ତ୍ତମାନ ଏହ ଦମ୍ପତ୍ତିଙ୍କର ଏକ ଛୁଆ ଅଛି ।

## ଆଧାର
ମିତାକ୍ଷରା

**ମିତାକ୍ଷରା** ହେଉଛି ଯାଜ୍ଞବଲ୍ମ୍ୟମୁନି ପ୍ରଣୀତ ହିନ୍ଦୁ ସ୍ମୃତି ଗ୍ରନ୍ଥର ବିଜ୍ଞାନେଶ୍ୱର କୃତ ଏକ ଟୀକାଗ୍ରନ୍ଥ । ଏକାଦଶ ଶତାବ୍ଦୀରେ ରଚିତ ଏହି ଗ୍ରନ୍ଥ ହିନ୍ଦୁ ମତରେ ଜନ୍ମଗତ ଉତ୍ତରାଧୀକାର ସମ୍ବନ୍ଧୀୟ ସିଦ୍ଧାନ୍ତ ପାଇଁ ପ୍ରସିଦ୍ଧ । ଯାଜ୍ଞବଳ୍କ୍ୟ ସ୍ମୃତି ସହ ସମଗ୍ର ମିତାକ୍ଷରା ସଂହିତା ପ୍ରାୟ ୪୯୨ ପୃଷ୍ଠରେ ମୁଦ୍ରିତ ଏକ ଗ୍ରନ୍ଥ ଭାବେ ଉପଲବ୍ଧ ।

## ପୃଷ୍ଠଭୂମି 
ବ୍ରିଟିଶ ରାଜତ୍ୱ ସମୟରୁ ହିନ୍ଦୁ ଆଇନର ମୂଳ ଆଧାର ଭାବେ ଯେଉଁ ଦୁଇ ମାନ୍ୟତାକୁ ଗ୍ରହଣ କରାଯାଇଛି ତନ୍ମଧ୍ୟରୁ ମିତାକ୍ଷରା ଅନ୍ୟତମ । ଅନ୍ୟଟି ହେଲା ଦାୟଭାଗ । ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ରେ ମଧ୍ୟ ହିନ୍ଦୁ ଆଇନକୁ ସଂହିତାବଦ୍ଧ କରିବାପାଇଁ ଏହି ଦୁଇ ମତକୁ ଗ୍ରହଣ କରାଯାଇଛି । କେବଳ ବଙ୍ଗଦେଶ ଓ ଆସାମ ଛଡ଼ା ଭାରତର ଅନ୍ୟ ସର୍ବତ୍ର ମିତାକ୍ଷରା ଲିଖିତ ବିଧି ଅନୁସାରେ ସମ୍ପତ୍ତିର ଭାଗ ତଥା ଉତ୍ତରାଧିକାର ନିର୍ଣ୍ଣୟ ହୁଏ । ବଙ୍ଗଦେଶ ତଥା ଆସାମରେ '**ଦାୟଭାଗ**' ଅନୁସାରେ ପୈତୃକ ସମ୍ପତ୍ତି ବିଭକ୍ତ ହୁଏ ।

ମିତାକ୍ଷରା ସହ ଦାୟଭାଗ ତତ୍କାଳୀନ ଭାରତରେ ବ୍ରିଟିଶ ପରିଚାଳିତ ଅଦାଲତ ଗୁଡିକରେ ଉତ୍ତରାଧିକାର ମାମଲାରେ ଫଇସଲା ବେଳେ ପ୍ରଚଳିତ ହିନ୍ଦୁ ଆଇନର ତର୍କସଙ୍ଗତ ସିଦ୍ଧାନ୍ତ ଭାବେ ପ୍ରଭାବ ବିସ୍ତାର କରିପାରିଥିଲେ ।  ମିତାକ୍ଷରା ଭାରତର ସର୍ବାଧିକ ଅଞ୍ଚଳରେ ଏହାର ମାନ୍ୟତା ବଜାୟ ରଖିଥିବା ବେଳେ ଦାୟଭାଗ କେବଳ ବଙ୍ଗ ତଥା ଆସାମରେ ପ୍ରଭାବୀ ଥିଲା ।

## ଆଇନଗତ ନିହିତାର୍ଥ 
ମିତାକ୍ଷରାର ବିଧାନ ଅନୁସାରେ ପୁତ୍ର ଜନ୍ମହେଲା କ୍ଷଣି ଜୀବିତ ପିତାଙ୍କ ସଙ୍ଗେ ପିତାମାତାଙ୍କ ତ୍ୟକ୍ତ ସମ୍ପତ୍ତିରେ ମଧ୍ୟ ଜଣେ ସତ୍ୱାଧିକାରୀ ବା ଅଂଶୀଦାର ହୁଏ । କିନ୍ତୁ ଦାୟଭାଗ ଅନୁସାରେ ପିତାଙ୍କ ମୃତ୍ୟୁପରେ ହିଁ ପୈତୃକ ସମ୍ପତ୍ତିରେ ଏକାଏକା ପୁତ୍ରର ସ୍ୱତ୍ୱ ପ୍ରବର୍ତ୍ତେ । ଏହିପରି ସ୍ତ୍ରୀଧନ ସମ୍ପତ୍ତି ବଣ୍ଟନ, ପୋଷ୍ୟପୁତ୍ର ଗ୍ରହଣ ଆଦି ସମ୍ବନ୍ଧେ ମିତାକ୍ଷରାର ବିଧାନ ଦାୟଭାଗର ବିଧାନଠାରୁ ସ୍ୱତନ୍ତ୍ର । ଉତ୍କଳୀୟମାନେ ମିତାକ୍ଷରା ଶାସ୍ତ୍ରାଧୀନ ଓ ବଙ୍ଗାଳୀମାନେ ଦାୟଭାଗର ଅଧୀନ । ହିନ୍ଦୁ ଉତ୍ତରାଧିକାର (ସଂଶୋଧନ) ଅଧିନିୟମ, ୨୦୦୫ ସଂଶୋଧନ ବଳରେ ଏଣିକି କନ୍ୟାଟିଏ ମଧ୍ୟ ନିଜର ଜନ୍ମଗତ ଅଧିକାର ଭାବେ ପୈତୃକ ସମ୍ପତ୍ତିରେ ନିଜ ଅଂଶର ହକ୍ ଜାହିର କରିପାରିବ । 
### ସିଦ୍ଧାନ୍ତରେ ସ୍ୱତନ୍ତ୍ରତା 
* ମିତାକ୍ଷରାର ବିଧାନ ଅନୁସାରେ ପୁତ୍ରଟିଏ ନିଜର ଜନ୍ମଗତ ଅଧିକାର ଭାବେ ପୈତୃକ ସମ୍ପତ୍ତିରେ ନିଜ ଭାଗର ଅଧିକାରୀ ହେବ ।
* ମିତାକ୍ଷରାର ବିଧାନ ଅନୁସାରେ ପୈତୃକ ସମ୍ପତ୍ତିରେ ପ୍ରତ୍ୟେକ ଅଂଶିଦାରଙ୍କ ସମ୍ମିଳିତ ଅଧିକାର ରହିବ ।

ମିତାକ୍ଷରା ପ୍ରଣାଳୀରେ ମିଳିତ ହିନ୍ଦୁ ପାରିବାରିକ ସମ୍ପତ୍ତିରେ ଅଂଶୀଦାରମାନଙ୍କ ଅଂଶ ନିର୍ଦ୍ଦିଷ୍ଟ ନୁହେଁ । କାରଣ ବଞ୍ଚିଥିବା ଅଂଶୀଦାଅରଙ୍କ ମୃତ୍ୟୁ ଏବଂ ନୂତନ ଅଂଶୀଦାରଙ୍କ ଜନ୍ମ ସହ ସହିତ ସେମାନଙ୍କର ଅଂଶଗୁଡ଼ିକ ମଧ୍ୟ ପରିବର୍ତ୍ତନଶୀଳ । କେତେକଙ୍କ ମତରେ

‘ମିତାକ୍ଷରା' ବିଦ୍ୟାଳୟ ଅଧୀନରେ ଚାରୋଟି ଉପ-ବିଦ୍ୟାଳୟ ଅଛି:

ଦ୍ରାବିଡ ବିଦ୍ୟାଳୟ ବା (ମାଡ୍ରାସ ବିଦ୍ୟାଳୟ)

ମହାରାଷ୍ଟ୍ର ବିଦ୍ୟାଳୟ ବା (ବମ୍ବେ ବିଦ୍ୟାଳୟ)

ବନାରସ ବିଦ୍ୟାଳୟ  ଓ

ମିଥିଲା ବିଦ୍ୟାଳୟ

## ଅନୁବାଦ 
ଇଂରେଜ ଶାସନ କାଳରେ ଅଦାଲତରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ସୁପରିଚାଳନା ନିମିତ୍ତ ଇଂରେଜମାନେ ମିତାକ୍ଷରାର ଏକ ଅନୁବାଦର ଆବଶ୍ୟକତା ଅନୁଭବ କଲେ । ଫଳରେ ୧୮୧୦ ମସିହାରେ **ମିତାକ୍ଷରା**ର ପ୍ରଥମ ଅନୁବାଦ କରିଥିଲେ ହେନେରୀ ଥୋମାସ୍‌ କୋଲ୍‌ବୃକ୍‌ । ଦ୍ୱିତୀୟ ଅନୁବାଦ କରିଥିଲେ W. Macnaghten ନାମକ ଇଂରେଜ ଯେଉଁଥିରେ ସମ୍ପତ୍ତିଗତ ଅଧିକାର ସମ୍ପର୍କିତ ମାମଲାର ପ୍ରକ୍ରିୟା ବିଷୟରେ ଉଲ୍ଲେଖ ଥିଲା । ପରିଶେଷରେ ୧୮୨୯ ମସିହାରେ J. R. Gharpure ମିତାକ୍ଷରର ଏକ ସଂପୂର୍ଣ୍ଣ ଅନୁବାଦ କରିବାରେ ସକ୍ଷମ ହୋଇଥିଲେ ।

## ଆଧାର 
## ବାହାର ଲିଙ୍କ 
*The Importance of Mitakshara in the 21st century by Justice Markandey Katju

ଶ୍ରେଣୀ: ଭାରତୀୟ ଆଇନ
ଅଗ୍ନି ବୀଣା

**ଅଗ୍ନି ବୀଣା** ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ମନମୋହନ ମହାପାତ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ  । ଅସୀମ ବସୁ, ଜୟା ସ୍ୱାମୀ, ବୃନ୍ଦାବନ ବାରିକ, ହେମନ୍ତ ଦାସ, ନମ୍ରତା ଦାସ, ପୁଷ୍ପା ପଣ୍ଡା, ବିଜୟ ସାମଲ ଆଦି କଳାକାରମାନେ ଏଥିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅସୀମ ବସୁ
* ଜୟା ସ୍ୱାମୀ
* ବୃନ୍ଦାବନ ବାରିକ
* ହେମନ୍ତ ଦାସ
* ନମ୍ରତା ଦାସ
* ପୁଷ୍ପା ପଣ୍ଡା
* ବିଜୟ ସାମଲ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ଟମାଟୋ ଚଟଣୀ

**ଟମାଟୋ ଚଟଣୀ** ଏକ ପ୍ରକାର ଚଟଣୀ । ଏଥିରେ ଟମାଟୋକୁ ମୂଖ୍ୟ ଉପାଦାନ ରୁପରେ ବ୍ୟବ‌ହାର କରାଯାଏ । ଟମାଟୋ କଟା, ଟମାଟୋ ଚକଟା ସ‌ହିତ ଅନ୍ୟ ଉପାଦାନ ଯଥା ପିଆଜ, ଅଦା , ରସୁଣ, ଚିନି, ଲୁଣ, ଲଙ୍କା,ଭିନେଗାର ଏବଂ ଅନ୍ୟାନ୍ୟ ମସଲା ବ୍ୟବ‌ହାର କରାଯାଏ । ଏହା ନାଲି କିମ୍ବା ସବୁଗ ଟମାଟୋରୁ ମଧ୍ୟ ପ୍ରସ୍ତୁତ କରାଯାଇ ପାରିବ । ଏହାକୁ ତିଆରି ହେବା ପରେ ତୁରନ୍ତ ତାଜା ଭାବରେ ଖାଇପାରିବା କିମ୍ବା କୌଣସି ବୋତଲ କିମ୍ବା ପାତ୍ରରେ ରଖି ପରେ ମଧ୍ୟ ଖାଇପାରିବା । ଟମାଟୋ ଚଟଣୀର ସ୍ୱାଦ ଭଲ ହୋଇଥାଏ ଯେହେତୁ ଏହାକୁ ଏକ ପାତ୍ରେରେ ରଖାଯାଏ ଏବଂ ପାତ୍ରେ ରହିବା ପରେ ସେଥିରେ ସମସ୍ତ ଉପାଦାନ ପରସ୍ପର ସ‌ହିତ ଭଲ ଭାବରେ ମିଶି ଏକ ନୂତନ ସ୍ୱାଦ ହୋଇଥାଏ ।

## ବ୍ୟବହାର
ଟମାଟୋ ଚଟଣୀର ବ୍ୟବହାର ଅସଂଖ୍ୟ ଖାଦ୍ୟପଦାର୍ଥ ଓ ବ୍ୟଞ୍ଜନ ଯଥା; କବାବ, ସ୍ୟାଣ୍ଡୱିଚ, ବର୍ଗର ଓ ମାଂସ ସହିତ ଖିଆଯାଏ ।

## ଗ୍ୟାଲେରି
**ଚଟଣୀ**

File:Red Tangy Chutney.jpg|ଧନିଆ ଓ ରଶୁଣ ମିଶା ଟମାଟୋ ଚଟଣୀ
File:Paneer Tikka & Tomato chutney.jpeg|ଟମାଟୋ ଚଟଣୀ ସହିତ ପନୀର ଟିକ୍କା
File:TomatoChutney.jpg|ଘର ତିଆରି ଟମାଟୋ ଚଟଣୀ 
File:Tomato Chutney - Kolkata 2011-03-17 2010.JPG|କଲିକତାର ଟମାଟୋ ଚଟଣୀ

## ଆଧାର
## ବାହାର ଆଧାର
* 
* Tomato Kasundi. *BBC Good Food*.

ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ଅଦିତି ସିଂ ରଣା

**ଅଦିତି ସିଂ ରଣା** (ଜନ୍ମ ୧୫ ମଇ ୧୯୯୬, ଦିଲ୍ଲୀ, ଭାରତ) ଜଣେ ଭାରତୀୟ ବନ୍ଧୁକଚାଳନା ଖେଳାଳି, ଯେ ୧୦ ମିଟର୍ ଏୟାର୍ ରାଇଫଲ୍, ୫୦ ମିଟର୍ ରାଇଫଲ୍ ୩ ପୋଜିସନ୍ ଓ ୫୦ ମିଟର୍ ରାଇଫଲ୍ ପ୍ରୋନ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି । ଅଦିତି ୨୦୧୪ ମସିହାରୁ ଭାରତୀୟ ବନ୍ଧୁକଚାଳନା ଦଳର ସଦସ୍ୟ ହୋଇ ଆସୁଛନ୍ତି । ସେ ୨୦୧୫ ଓ ୨୦୧୬ରେ ବିଶ୍ୱ ବିଶ୍ୱବିଦ୍ୟାଳୟ କ୍ରୀଡାରେ ଭାରତକୁ ପ୍ରତିନିଧିତ୍ୱ କରିଥିଲେ ।

୨୦୧୬ରେ ଆଜର୍‌ବେଇଜାନ୍‌ର ଗବାଲାଠାରେ ଆଇଏସ୍ଏସ୍ଏଫ୍ କନିଷ୍ଠ ବିଶ୍ୱ କପ୍‌ରେ ୫୦ ମିଟର୍ ରାଇଫଲ୍ ୩ ପୋଜିସନ୍ ମହିଳା ବିଭାଗରେ ଦଳଗତ ବିଭାଗରେ କାଂସ୍ୟ ପଦକ ବିଜୟୀ ହୋଇଥିଲେ ।

ସେ ୬୦ତମ ଜାତୀୟ ବନ୍ଧୁକଚାଳନା ପ୍ରତିଯୋଗିତା, ପୁନେ, ୨୦୧୬ରେ ହରିଆନାକୁ ପ୍ରତିନିଧିତ୍ୱ କରିଥିଲେ ଓ ୫୦ ମିଟର୍ ୩ ପୋଜିସନ୍ କନିଷ୍ଠ ମହିଳ ବିଭାଗରେ ଜାତୀୟ ଚାମ୍ପିଆନ୍ ହୋଇଥିଲେ । ସେ ଏହି ପ୍ରତିଯୋଗିତାରେ ସର୍ବମୋଟ ୬ଟି ପଦକ ଜିତିଥିଲେ ।

ସେ ୨୦୧୬ରେ ୨ଟି ସ୍ୱର୍ଣ୍ଣ ପଦକ ଜିତି ସର୍ବଭାରତୀୟ ବିଶ୍ୱବିଦ୍ୟାଳୟ ଚାମ୍ପିଆନ୍ ହୋଇଥିଲେ । ସେ ମଧ୍ୟ ତାଙ୍କ ମହାବିଦ୍ୟାଳୟ ସେଣ୍ଟ୍ ଷ୍ଟିଫେନ୍‌ସ ମହାବିଦ୍ୟାଳୟର ଅଧିନାୟକତ୍ୱ କରିଥିଲେ ।

## ଆଦ୍ୟ ଜୀବନ
ଅଦିତି ତାଙ୍କର ବିଦ୍ୟାଳୟ ଜୀବନ ଡିପିଏସ୍ ଇଣ୍ଟର୍‌ନ୍ୟାସ୍‌ନାଲ୍, ସାକେତ୍, ନୂଆ ଦିଲ୍ଲୀରୁ ଆରମ୍ଭ କରିଥିଲେ ଓ ସେଣ୍ଟ୍ ଷ୍ଟିଫେନ୍‌ସ ମହାବିଦ୍ୟାଳୟ, ଦିଲ୍ଲୀରୁ ସ୍ନାତ୍ତକ ଶିକ୍ଷା କରିଥିଲେ ।

## ଆଧାର
__FORCETOC__
__INDEX__
ଅନୁ ରାଜ୍ ସିଂ

**ଅନୁ ରାଜ୍ ସିଂ** (ଜନ୍ମ, ୧୭ ଡିସେମ୍ବର ୧୯୮୪) ଜଣେ ଭାରତୀୟ ବନ୍ଧୁକଚାଳନା ଖେଳାଳି । ୨୦୧୦ ରାଜ୍ୟଗୋଷ୍ଠୀ କ୍ରୀଡାରେ ସେ ହୀନା ସିଦ୍ଧୁଙ୍କ ସହ ମିଶି ମହିଳା ଯୁଗଳ ୧୦ ମିଟର୍ ଏୟାର୍ ପିସ୍ତଲ୍ ବିଭାଗରେ ସ୍ୱର୍ଣ୍ଣ ପଦକ ଜିତିଥିଲେ ।  ୨୦୧୨ ଗ୍ରୀଷ୍ମ ଅଲିମ୍ପିକ୍ସରେ ସେ ଉଭୟ ୧୦ ମିଟର୍ ଏୟାର୍ ପିସ୍ତଲ୍ ଓ ୨୫ ମିଟର୍ ପିସ୍ତଲ୍ ବିଭାଗରେ ପ୍ରତିଦ୍ୱନ୍ଦୀତା କରିଥିଲେ ।

## ଆଧାର
ହିନ୍ଦୁ ବିଧବା ପୁନର୍ବିବାହ ଅଧିନିୟମ, ୧୮୫୬

'***ହିନ୍ଦୁ ବିଧବା ପୁନର୍ବିବାହ ଅଧିନିୟମ, ୧୮୫୬***' ହିନ୍ଦୁ ବିଧବାଙ୍କ ପୁନର୍ବିବାହ ତଥା ସମ୍ପତ୍ତିଗତ ଅଧିକାରର ସଂହିତାବଦ୍ଧ କରିଥିବା ଏକ ଅଧିନିୟମ । ବ୍ରିଟିଶ ରାଜତ୍ୱ ଭାରତରେ ୨୬ ଜୁଲାଇ ୧୮୫୬ରେ ଇଂରେଜଦ୍ୱାରା ପ୍ରଣୀତ  ଏହି ଅଧିନିୟମ ଇଷ୍ଟ ଇଣ୍ଡିଆ କମ୍ପାନୀ ଅଧିନସ୍ଥ ଭାରତୀୟ ଅଞ୍ଚଳରେ ହିନ୍ଦୁ ବିଧବାଙ୍କ କ୍ଷେତ୍ରରେ ଲାଗୁ ହେବା ପାଇଁ ଉଦ୍ଦିଷ୍ଟ ଥିଲା ।
## ପୃଷ୍ଠଭୂମି 
ପୂରାତନ ଭାରତରେ ହିନ୍ଦୁ ଧର୍ମରେ କୁସଂସ୍କାର ଫଳରେ ବିଧବା ପୁନର୍ବିବାହକୁ ଅନୈତିକ ମାନ୍ୟତା ଦିଆଯାଇଥିଲା । ଏପରିକି ଖୁବ୍ କମ୍ ବୟସରେ ବିଧବା ହୋଇଯିବାପରେ ବି ସେହି ମହିଳାମାନେ ଅବଶିଷ୍ଟ ଜୀବନ ସମାଜର ଲାଞ୍ଛନା ସହି ବଞ୍ଚି ରହୁଥିଲେ ।  ତତ୍କାଳୀନ ଋଢିବାଦୀ ସମାଜରେ ହିନ୍ଦୁ ବିଧବାମାନେ ସାମାଜିକ ବାସନ୍ଦ ତଥା ଅକଥନୀୟ ନିର୍ଯ୍ୟତନାର ଶୀକାର ହେଉଥିଲେ । ସମାଜ ତଥା ପରିବାର ସେମାନଙ୍କୁ ଏକ ବୋଝ ସଦୃଶ ମନେ କରୁଥିଲେ । ସମାଜ ସଂସ୍କାରକ ଈଶ୍ୱରଚନ୍ଦ୍ର ବିଦ୍ୟାସାଗର ଏ ଦିଗରେ ହିନ୍ଦୁ ବିଧବାଙ୍କ ସ୍ଥିତି ସୁଧାରିବା ଦିଗରେ ପ୍ରଥମେ ବଙ୍ଗ ଦେଶରେ ଏକ ଆନ୍ଦୋଳନର ସୂତ୍ରପାତ କରିଥିଲେ । ସେ ଯୁକ୍ତି ବାଢିଥିଲେ ଯେ ବିଧବା ପୁନର୍ବିବାହ ଶାସ୍ତ୍ର ସମ୍ମତ ଅଟେ ।  ଯଦିଚ ଋଢିବାଦୀ କୂଳୀନ ହିନ୍ଦୁ ସମାଜ ଏହାର ଘୋର ବିରୋଧ କରିଥିଲେ, ପରିଶେଷରେ ସେ ବ୍ରିଟିଶ ସରକାରଙ୍କୁ ଏ କଥା ବୁଝାଇବାରେ ସଫଳ ହେଲେ । ଫଳରେ ବିଧବା ପୁନର୍ବିବାହକୁ ଆଇନଗତ ମାନ୍ୟତା ମିଳିଲା ଏବଂ ଉକ୍ତ ଆଇନ କମ୍ପାନୀ ଶାସିତ ଅଞ୍ଚଳରେ ଲାଗୁ ହେଲା । 

ତତ୍କାଳୀନ ଇଂରେଜ ସରକାର ପରିଶେଷରେ ଏହି ସମସ୍ୟାର ଜଟିଳତା ଅନୁଭବ କରି ୧୮୫୬ ଜୁଲାଇ ୨୬ ତାରିଖରେ ବିଧବା ବିବାହର ପ୍ରଚଳନ ଆଇନ ସମ୍ମତ କରିବା ପାଇଁ ଏହି ଆଇନ ଅଧିନିୟମିତ କରିଥିଲେ ।
* ମୃତ ସ୍ୱାମୀର ସମ୍ପତ୍ତିରେ ବିଧବାର ଉତ୍ତରାଧିକାରୀ ସୂତ୍ରରେ, ଇଚ୍ଛାପତ୍ର ମାଧ୍ୟମରେ କିମ୍ବା ଭରଣପୋଷଣ ବାବଦରେ ଯେଉଁସବୁ ଅଧିକାର ରହିବା କଥା ତନ୍ମଧ୍ୟରୁ କେବଳ ସୀମିତ ଅଧିକାର ଅର୍ଥାତ ବିକ୍ରୟ କିମ୍ବା ଦାନ ମାଧ୍ୟମରେ ସମ୍ପତ୍ତିର ମାଲିକାନା ହସ୍ତାନ୍ତର କରିବା ଅଧିକାର ସମାପ୍ତି ହେବ ।  ବିଧବାଟିର ମୃତ୍ୟୁପରେ ତାହାର ସମ୍ପତ୍ତିଗତ ଅଧିକାର ଯେପରି ମୃତ ସ୍ୱାମୀର ଦାୟାଦଙ୍କ ସପକ୍ଷରେ ବିଲୀନ ହେବା କଥା ସେହିପରି ବିଧବାର ବିବାହ ପରେ ତାହାର ନିଜସ୍ୱ ସମ୍ପତ୍ତିଗତ ଅଧିକାର ବିଲୀନ ହେବ ।

* ହିନ୍ଦୁ ମହିଳାଟିଏ ସ୍ୱାମୀଙ୍କ ମୃତ୍ୟୁପରେ ଯଦି ପୁନର୍ବିବାହ କରେ, ହିନ୍ଦୁ ରୀତିରେ ଯଦି ଏହାର ବିରୁଦ୍ଧ କୌଣସି ରୀତି ନ ଥାଏ, ତେବେ ଏଭଳି ବିବାହ ଆଇନ ବିରୁଦ୍ଧ ହେବ ନାହିଁ ।

* ଉପରଲିଖିତ ପ୍ରାବଧାନ ବ୍ୟତୀତ ଜଣେ ବିଧବାକୁ ନିଜର ପୁନଃବିବାହ କାରଣରୁ ତାକୁ କୌଣସି ସମ୍ପତ୍ତିଗତ ଅଧିକାରରୁ, ଯାହାକି ସେ ଅନ୍ୟଥା ହକଦାର ଅଟେ, ବଞ୍ଚିତ କରାଯାଇପାରିବ ନାହିଁ । ଏବଂ ପ୍ରଥମ ବିବାହରେ ଜଣେ ସ୍ତ୍ରୀ ଯେଉଁସବୁ ସମ୍ପତ୍ତିଗତ ଅଧିକାର ପାଇବାକୁ ଯୋଗ୍ୟ, ବିଧବା ପରବର୍ତ୍ତୀ ବିବାହରେ ମଧ୍ୟ ସେ ପ୍ରଥମ ବିବାହ ଭଳି ସେହି ସମସ୍ତ ଅଧିକାର ପ୍ରାପ୍ତ ହେବ ।

## ବିଲୀନ 
୧୯୮୩ ମସିହାରେ ଏହି ଅଧିନିୟମ ଭାରତ ସରକାରଙ୍କଦ୍ୱାରା ବିଲୀନ (repeal) କରାଯାଇଛି ।
## ଆଧାର 
ଶ୍ରେଣୀ: ଭାରତୀୟ ଆଇନ
ବିଜ୍ଞାନେଶ୍ୱର

**ବିଜ୍ଞାନେଶ୍ୱର** ହେଉଛନ୍ତି ଦ୍ୱାଦଶ ଶତାବ୍ଦୀରେ ଭାରତର ଜଣେ ପ୍ରମୁଖ ବିଧିବେତ୍ତା ତଥା ଶାସ୍ତ୍ରବିତ । ସେ ତାଙ୍କର ରଚନା ମିତାକ୍ଷରା ପାଇଁ ପ୍ରସିଦ୍ଧ । ମିତାକ୍ଷରା ହେଉଛି ଋଷି **ଯାଜ୍ଞବଳକ୍ୟ**ଙ୍କ ସ୍ମୃତିର ଏକ ଟୀକା ଗ୍ରନ୍ଥ । ଏହା ହିନ୍ଦୁ ପୈତୃକ ସମ୍ପତ୍ତିର ଉତ୍ତରାଧିକାର ସମ୍ପର୍କିତ ଏକ ସିଦ୍ଧାନ୍ତ ତଥା ହିନ୍ଦୁ ଆଇନକୁ ସଂହିତାବଦ୍ଧ କରିଥିବା ସମସ୍ତ ଅଧିନିୟମର ସର୍ବମାନ୍ୟ ଆଧାର ।
## ଜୀବନୀ 
ବିଜ୍ଞାନେଶ୍ୱର କର୍ଣ୍ଣାଟକ ରାଜ୍ୟର ଗୁଲବର୍ଗ ନିକଟବର୍ତ୍ତୀ ମାସୀମାଡୁ ଗ୍ରାମରେ ଜନ୍ମଲାଭ କରିଥିଲେ ।ଚାଲୁକ୍ୟ ବଂଶର ରାଜା ବିକ୍ରମାଦିତ୍ୟ-ଷଷ୍ଠଙ୍କ (୧୦୭୬-୧୧୨୬ AD)ରାଜସଭାରେ ସେ ଥିଲେ ଜଣେ ପଣ୍ଡିତ । ତାଙ୍କ କୃତି ସବୁର ଆଲୋଚନା ଏବଂ ଗବେଷଣାତ୍ମକ କାର୍ଯ୍ୟ ପାଇଁ Vijnaneshwara Souhardhaka Co-operative Societyର ପ୍ରତିଷ୍ଠା କରାଯାଇଛି ।

## ଆଧାର 
## ଆହୁରି ଦେଖନ୍ତୁ 
* Vijnaneshwara
* Vikramaditya VI

ଶ୍ରେଣୀ:ଭାରତୀୟ ଆଇନ
ଏଲାଭେନିଲ୍ ବାଲାରିବାନ୍

**ଏଲାଭେନିଲ୍ ବାଲାରିବାନ୍** ତାମିଲନାଡୁର ଜଣେ ବନ୍ଧୁକଚାଳନା ଖେଳାଳି । ସେ 2018 ISSF Junior World Cupର କନିଷ୍ଠ ବିଭାଗରେ ଭାରତକୁ ପ୍ରତିନିଧିତ୍ୱ କରି ସ୍ୱର୍ଣ୍ଣ ପଦକ ଜିତିଥିଲେ ।

## ଆଧାର
## ବାହ୍ୟ ଆଧାର
* 

[[Category:ଜୀବିତ ବ୍ୟକ୍ତି]
୧୯୩୪ ଫିଫା ବିଶ୍ୱକପ

୧୯୩୪ ଫିଫା ବିଶ୍ୱକପ ହେଉଛି ଦ୍ୱିତୀୟ ବିଶ୍ୱସ୍ତରୀୟ ଫୁଟବଲ ପ୍ରତିଯୋଗିତା ଯାହା ଇଟାଲୀ ଦେଶରେ ୨୭-୦୫-୧୯୩୪ରୁ ୧୦-୦୬-୧୯୩୪ ପର୍ଯ୍ୟଂତ ଖେଳା ଯାଇଥିଲା । ଏଥିରେ ଆୟୋଜକ ଇଟାଲୀ ଦେଶ ଟୁର୍ଣାମେଣ୍ଟ ବିଜୟୀ ହୋଇ ଚାମ୍ପିୟନ ଉପାଧି ଅର୍ଜନ କରିଥିଲା ।

## ପ୍ରତିଯୋଗୀ ଦେଶ ସମୂହ 
ଏହି ଦ୍ୱିତୀୟ ବିଶ୍ୱ ଫୁଟବଲ ପ୍ରତିଯୋଗିତାରେ ଆୟୋଜକ ଇଟାଲୀକୁ ମିଶାଇ ମୋଟ ୧୬ଟି ଦେଶ ଭାଗ ନେ‍ଇଥିଲେ । ପ୍ରଥମ ଥର ନିମଂତେ ଏଥିରେ ପ୍ରତିଯୋଗୀ ଦେଶ ସବୁ ଯୋଗ୍ୟତା ଅର୍ଜନ ପର୍ଯ୍ୟାୟ ବା କ୍ୱାଲିଫାୟିଂ ରାଉଣ୍ଡ ଦେ‍ଇ ଆସିଥିଲେ । ଏପରିକି ଆୟୋଜକ ଦେଶ ଇଟାଲୀ ମଧ୍ୟ ଏହି ପଯ୍ୟାୟ ଦେ‍ଇ ବିଶ୍ୱକପ ଯୋଗ୍ୟତା ଅର୍ଜନ କରିଥିଲା (ପରବର୍ତ୍ତୀ ବିଶ୍ୱକପ ଗୁଡିକରେ ଏପରି ହୋଇନଥିଲା, ଆୟୋଜକ ଦେଶ ସିଧାସଳଖ ବିଶ୍ୱକପ ଖେଳିବା ଯୋଗ୍ୟତା ପାଇଛଂତି) । 

## ଆଧାର 
ଶ୍ରେଣୀ:ଫିଫା ବିଶ୍ୱକପ
ଅଞ୍ଜଳି ଭଗବତ୍

**ଅଞ୍ଜଳି ଭଗବତ୍** (ଜନ୍ମ ୫ ଡିସେମ୍ବର ୧୯୬୯) ଜଣେ ପେଶାଗତ ଭାରତୀୟ ବନ୍ଧୁକ ଚଳାଳି । ସେ ୨୦୦୨ ମସିହାରେ ୧୦ ମିଟର ଏୟାର୍ ରାଇଫଲ୍‌ରେ ବିଶ୍ୱରେ ୧ ନମ୍ବର ସ୍ଥାନରେ ଥିଲେ । ସେ ମଧ୍ୟ ୨୦୦୩ରେ ୩୯୯/୪୦୦ ସ୍କୋର କରି ମିଲାନଠାରେ ଆୟୋଜିତ ବିଶ୍ୱ କପ୍ ଫାଇନାଲ୍ ପ୍ରଥମ ଥର ପାଇଁ ଜିତିଥିଲେ ।

ଅଞ୍ଜଳି ୨୦୦୨ରେ ମୁନିଚଠାରେ ଆୟୋଜିତ ଏୟାର୍ ରାଇଫଲ୍ ବିଭାଗରେ ମହିଳା ଓ ପୁରୁଷ ମିଶ୍ରିତ ବିଭାଗରେ ଆଇଏସ୍ଏସ୍ଏଫ୍ ଚାମ୍ପିଆନ୍ ପୁରସ୍କାର ଏକମାତ୍ର ଭାରତୀୟ ଭାବେ ଜିତିଥିଲେ । ସେ ଭାରତକୁ ୩ଟି କ୍ରମାଗତ ଅଲିମ୍ପିକ୍ସରେ ପ୍ରତିନିଧିତ୍ୱ କରିଥିଲେ ଓ ୨୦୦୦ ସିଡ଼୍‌ନୀ ଅଲିମ୍ପିକ୍ସରେ ପ୍ରଥମ ଭାରତୀୟ ମହିଳା ବନ୍ଧୁକ ଚାଳନାକାରୀ ଫାଇନାଲିଷ୍ଟ ଥିଲେ । ସେ ରାଜ୍ୟଗୋଷ୍ଠୀ କ୍ରୀଡାରେ ୧୨ଟି ସ୍ୱର୍ଣ୍ଣ ଓ ୪ଟି ରୌପ୍ୟ ଜିତିଥିଲେ ।  ସେ ୧୦ ମିଟର ଏୟାର ରାଇଫଲ୍‌ ଓ ସ୍ପୋର୍ଟ୍‌ସ ରାଇଫଲ୍ ୩ପିରେ ରାଜ୍ୟଗୋଷ୍ଠୀ ରେକର୍ଡଧାରୀ ଅଟନ୍ତି । ୨୦୦୩ ଆଫ୍ରୋ-ଏସିଆନ୍ କ୍ରୀଡାରେ ଭଗବତ୍ ପ୍ରଥମ ଭାରତୀୟ ମହିଳା ଭାବେ ୩ପି ଓ ଏୟାର୍ ରାଇଫଲ୍ ବିଭାଗରେ ସ୍ୱର୍ଣ୍ଣ ଓ ରୌପ୍ୟ ଜିତି ଇତିହାସ ସୃଷ୍ଟି କରିଥିଲେ ।

ଏ ପର୍ଯ୍ୟନ୍ତ ସେ ୩୧ଟି ସ୍ୱର୍ଣ୍ଣ, ୨୩ଟି ରୌପ୍ୟ ଓ ୭ଟି କାଂସ୍ୟ ପାଇଛନ୍ତି । ଆନ୍ତର୍ଜାତୀୟ ସ୍ତରରେ ୧୩ଟି ନୂଆ ରେକର୍ଡ କରିବା ସ‌ହ ଭାରତରେ ଜାତୀୟ ସ୍ତରରେ ୫୫ଟି ସ୍ୱର୍ଣ୍ଣ, ୩୫ଟି ରୌପ୍ୟ ଓ ୧୬ଟି କାଂସ୍ୟ ଜିତିବା ସ‌ହ ୮ଟି ରେକର୍ଡ କରିଛନ୍ତି ।

## ଆଦ୍ୟ ଜୀବନ
ଅଞ୍ଜଳି ରମାକାନ୍ତ ବେଦପାଠକ ୫ ଡିସେମ୍ବର ୧୯୬୯ରେ ଜନ୍ମ ହୋଇଥିଲେ । ସେ ମୁମ୍ବାଇର କ କୋଙ୍କଣୀ ପରିବାରର । ପ୍ରଖ୍ୟାତ ଆଥ୍‌ଲେଟ୍ କାର୍ଲ୍ ଲୁଇସ୍ଙ୍କଦ୍ୱାରା ଅନୁପ୍ରାଣିତ ହୋଇ ସେ ଖେଳରେ ମନ ଦେଇଥିଲେ । ସେ ଜାତୟ ସମର ଶିକ୍ଷାର୍ଥୀ ବାହିନୀରେ ତାଲିମ ନେଉଥିବା ବେଳେ ପ୍ରଥମ ଥର କରି ବନ୍ଧୁକ ସଂସ୍ପର୍ଶରେ ଆସିଥିଲେ । ସେତେବେଳେ ସେ ଜୁଡୋ ଓ ପାହଡ ଚଢାଲିର ପ୍ରଶିକ୍ଷାର୍ଥୀ ଥିଲେ । ଏହାପରେ ସେ ମୁମ୍ବାଇର କିର୍ତ୍ତୀ ମହାବିଦ୍ୟାଳୟରେ ଯୋଗ ଦେଇଥିଲେ । ସେ ସେଠାରେ ଏମ୍ଆରେ (ମହାରାଷ୍ଟ୍ର ରାଇଫଲ୍ ଆସୋସିଏସନ୍‌)ର ଅଂଶବିଶେଷ ହୋଇଥିଲେ । ସେ ୨୧ ବର୍ଷ ବୟସରେ ବନ୍ଧୁକ ଧରବାର ୭ ଦିନ ମଧ୍ୟରେ ବନ୍ଧୁକ ଚାଳନା ଆରମ୍ଭ କରିଥିଲେ । ୧୯୮୮ରେ ସେ ଜାତୀୟ ପ୍ରତିଯୋଗିତାରେ ଭାଗ ନେଇ ମହାରାଷ୍ଟ୍ର ପାଇଁ ରୌପ୍ୟ ପଦକ ଜିତିଥିଲେ ।

## ବାହ୍ୟ ଆଧାର
* 

## ଆଧାର
ଆଦର୍ଶ କୁମାର ଗୋଏଲ

**ଆଦର୍ଶ କୁମାର ଗୋଏଲ**, ଓଡ଼ିଶା ଉଚ୍ଚ ନ୍ୟାୟାଳୟର ୨୭ତମ ମୁଖ୍ୟ ବିଚାରପତି (୧୦ ଅକ୍ଟୋବର ୨୦୧୩ - ଜୁଲାଇ ୨୦୧୪) ତଥା ଭାରତର ଉଚ୍ଚତମ ନ୍ୟାୟାଳୟର ପୂର୍ବତନ ବିଚାରପତି ।

## ବୃତ୍ତିଗତ ଜୀବନ 
୧୪ ଜୁନ ୧୯୫୯ ମସିହାରେ ହରିଆନାରେ ଜନ୍ମିତ ଗୋଏଲ ଜଣେ ଆଇନଜୀବୀଭାବେ ତାଙ୍କ କର୍ମମୟ ଜୀବନ ପଞ୍ଜାବ ଓ ହରିଆନା ବାର କାଉନସେଲରୁ ଆରମ୍ଭ କରିଥିଲେ । ପ୍ରାରମ୍ଭିକ ଅବସ୍ଥାରେ ସେ ପଞ୍ଜାବ ଓ ହରିଆନା ଉଚ୍ଚନ୍ୟାୟାଳୟରେ ପ୍ରାୟ ପାଞ୍ଚ ବର୍ଷ ଜଣେ ଆଇନଜୀବୀଭାବେ କାର୍ଯ୍ୟ କରିଥିଲେ ।  ଏହାପରେ ଭାରତର ଉଚ୍ଚତମ ନ୍ୟାୟାଳୟରେ ତଥା ଦିଲ୍ଲୀ ଉଚ୍ଚ ନ୍ୟାୟାଳୟରେ ସେ ଦେୱାନୀ, ଫୌଜଦାରୀ, କର, ସମ୍ବିଧାନ ତଥା ସରକାରୀ ସେବା ସମ୍ବନ୍ଧୀୟ ସମସ୍ତ ମାମଲାରେ ପ୍ରାୟ ୨୨ ବର୍ଷ କାଳ ଓକିଲାତି କଲେ ।  ଉଚ୍ଚତମ ନ୍ୟାୟାଳୟରେ ସେ ଉତ୍ତର ପ୍ରଦେଶ ସରକାରଙ୍କ ଅତିରିକ୍ତ ମହାଧିଭକ୍ତା ଭାବେ ମଧ୍ୟ ଦୁଇବର୍ଷ ପାଇଁ କାମ କରିଥିଲେ । ୨ ଜୁଲାଇ ୨୦୦୧ରେ ସେ ପଞ୍ଜାବ ଓ ହରିଆନା ଉଚ୍ଚନ୍ୟାୟାଳୟର ଜଣେ ବିଚାରପରିଭାବେ ଯୋଗ ଦେଲେ । ୨ ମେ ୨୦୧୧ରୁ ୧୨ ସେପ୍ଟେମ୍ବର ୨୦୧୧ ଯାଏଁ ସେ ପଞ୍ଜାବ ଓ ହରିଆନା ଉଚ୍ଚ ନ୍ୟାୟାଳୟର କାର୍ଯ୍ୟକାରୀ ମୁଖ୍ୟ ବିଚାରପତି ଭାବେ କାର୍ଯ୍ୟ କରିବା ପରେ ସେ ଗୌହାଟି ଉଚ୍ଚନ୍ୟାୟାଳୟର ବରିଷ୍ଠ ବିଚାରପତି ଭାବେ ଯୋଗ ଦେଇଥିଲେ । ଏହା ପରେ ପରେ ଅର୍ଥାତ ୨୦ ଡେସେମ୍ବର ୨୦୧୧ରେ ସେ ଗୌହାଟି ଉଚ୍ଚନ୍ୟାୟାଳୟର ମୁଖ୍ୟ ବିଚାରପତି ଭାବେ ନିଯୁକ୍ତି ପାଇଲେ । ୧୨ ଅକ୍ଟୋବର ୨୦୧୩ରୁ ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟ କରୁଥିବା ସମୟରେ ସେ ୭ ଜୁଲାଇ ୨୦୧୪ରେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଭାବେ ପଦୋନ୍ନତି ଲାଭ କଲେ । ୬ ଜୁଲାଇ ୨୦୧୮ରେ ସେ ଉଚ୍ଚତମ ନ୍ୟାୟାଳୟର ବିଚାରପତି ଭାବେ ଅବସର ଗ୍ରହଣ କରିବା ପରେ ସଂପ୍ରତି ସେ ଜାତୀୟ ଗ୍ରୀନ ତ୍ରିବ୍ୟୁନାଲର ଅଧ୍ୟକ୍ଷ ଭାବେ ନିଯୁକ୍ତି ପାଇଛନ୍ତି ।
## ଐତିହାସିକ ଫୈସଲା 
## ଆଧାର 
ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି
ହସ ଲୁହ ଭରା ଦୁନିଆ

**ହସ ଲୁହ ଭରା ଦୁନିଆ**, ୧୯୯୦ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।
* ହର ପଟ୍ଟନାୟକ
* ରାଇମୋହନ ପରିଡ଼ା
* ନରେନ୍ଦ୍ର ବେହେରା
* ଦେବୁ ବ୍ରହ୍ମା
* ଜୟୀରାମ ସାମଲ
* ପ୍ରତିଭା ସାହୁ
* କାଳିନ୍ଦୀ ତ୍ରିପାଠୀ
* ବିଜୟ ମହାନ୍ତି

## କାହାଣୀ
ଏହି କଥାଚିତ୍ରଟିର କାହାଣୀ ପାଞ୍ଚଜଣ ଅନାଥ ଯୁବକଙ୍କ ଉପରେ ପର୍ଯ୍ୟବସିତ । ଏହି ପାଞ୍ଚଜଣ ଯୁବକ ଗୋଟିଏ ଅନାଥାଶ୍ରମରେ ବଡ଼ ହୋଇଥିଲେ ଏବଂ ବଡ଼ ହେବା ପରେ ନିଜେ ନିଜର ରୋଜଗାର ଖୋଜି ଜୀଇଁବାର ବାଟ ଖୋଜୁଥିଲେ । ଏହି ସମୟରେ ସେମାନଙ୍କର ସାହାଯ୍ୟ ଲୋଡ଼େ ଆଶା ନାମକ ଝିଅଟିଏ ।

ଜଣେ ଖଳ ପ୍ରକୃତିର ଲୋକ ଆଶାକୁ ହତ୍ୟା କରି ତା'ର ସମସ୍ତ ଧନସମ୍ପତ୍ତିକୁ ହାତେଇବାର ପ୍ରଚେଷ୍ଟା କରୁଥାଏ । ତେଣୁ ଆଶାକୁ ସାହାଯ୍ୟର ହାତ ବଢ଼ାନ୍ତି ଏହି ପାଞ୍ଚ ଯୁବକ । ଶେଷରେ ସେମାନେ ସେମାନଙ୍କର ଜୀବନ‌କୁ ଉତ୍ସର୍ଗ କରିଦିଅନ୍ତି ସେ ସମ୍ପତ୍ତିକୁ ବଞ୍ଚାଇବାକୁ ।

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ଏଲିଜାବେଥ୍ କୋଶୀ

:*For the actress and YouTuber, see Liza Koshy*.
**ଏଲିଜାବେଥ୍ ସୁଜାନ୍ କୋଶୀ**, (ଜନ୍ମ ମଇ ୧୦, ୧୯୯୪) କେରଳ ଜନ୍ମିତ ଜଣେ ଭାରତୀୟ ବନ୍ଧୁକଚାଳନା ଖେଳାଳି । ୨୦୧୧ରେ ଜର୍ମାନୀରେ ସେ ଆନ୍ତର୍ଜାତୀୟ ପଦାର୍ପଣ କରିଥିଲେ । ସେ ସେହି ବର୍ଷ ତିରୁଅନନ୍ତପୁରମରେ ଅନୁଷ୍ଠିତ ରାଜ୍ୟସ୍ତରୀୟ ପ୍ରତିଯୋଗିତାରେ ୫ଟି ସ୍ୱର୍ଣ୍ଣପଦକ ଜିତିଥିଲେ । ତାଙ୍କ ଗୁରୁ ହେଉଛନ୍ତି ହରିୟାଣାର ସତଗୁରୁ ଦାସ । ସେ କୋଚିଠାରେ ଏକ ବନ୍ଧୁକଚାଳନା ପ୍ରତିଯୋଗିତା ଦେଖି ଅନୁପ୍ରାଣିତ ହୋଇଥିଲେ । ସେ ପ୍ରୋନ୍, ୩ ପୋଜିସନ୍ ଓ ଏୟାର୍ ରାଇଫଲ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି ।

## ଆଧାର
ଠାକୁର ଅଛନ୍ତି ଚଉବାହାକୁ

**ଠାକୁର ଅଛନ୍ତି ଚଉ ବାହାକୁ**, ୧୯୯୦ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦିଲ୍ଲୀପ ମିଶ୍ର ଓ ବିଶ୍ୱନାଥ ମିଶ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ବିଶ୍ୱନାଥ ମିଶ୍ର । ରମେଶ ପାଣିଗ୍ରାହୀ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଜୟ ଭାସ୍କର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ସୁରେଶ ବଳ, ଦେବୁ ବୋଷ, ଅନୀତା ଦାସ, ବିଜୟ ମହାନ୍ତି, ଗ୍ଲୋରିଆ ମହାନ୍ତି, ଜୟୀରାମ ସାମଲ, ଅକ୍ଷୟ ମହାନ୍ତି (କାଶ୍ୟପ), ଅନଙ୍ଗ ଦ୍ୱିବେଦୀ, ରଣଜିତ କୌର, ତୁଷାର ପାଣିଗ୍ରାହୀ, ରୁନୁ ପରିଜା, ପ୍ରେମାଞ୍ଜନ ପରିଡ଼ା, ପ୍ରମୋଦ ରଥ, ଜୟୀରାମ ସାମଲ, ଶ୍ରୀକୃଷ୍ଣ ସାମଲ, ସରସ୍ୱତୀ, ବ୍ରଜ ସିଂହ, ଶାନ୍ତି ସ୍ୱରୂପା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ସୁରେଶ ବଳ
* ଦେବୁ ବୋଷ
* ଅନୀତା ଦାସ
* ବିଜୟ ମହାନ୍ତି
* ଗ୍ଲୋରିଆ ମହାନ୍ତି
* ଜୟୀରାମ ସାମଲ
* ଅକ୍ଷୟ ମହାନ୍ତି (କାଶ୍ୟପ)
* ଅନଙ୍ଗ ଦ୍ୱିବେଦୀ
* ରଣଜିତ କୌର
* ତୁଷାର ପାଣିଗ୍ରାହୀ
* ରୁନୁ ପରିଜା
* ପ୍ରେମାଞ୍ଜନ ପରିଡ଼ା
* ପ୍ରମୋଦ ରଥ
* ଜୟୀରାମ ସାମଲ
* ଶ୍ରୀକୃଷ୍ଣ ସାମଲ
* ସରସ୍ୱତୀ
* ବ୍ରଜ ସିଂହ
* ଶାନ୍ତି ସ୍ୱରୂପା

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ, ଦିଲ୍ଲୀପ ମିଶ୍ର, ଟୁଟୁ ମିଶ୍ର, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟି ଗୀତ ରଚନା କରିଥିଲେ । ମହମ୍ମଦ ଅବିଦ୍, ଗୀତା ଦାଶ, ସୁବାସ ଦାସ, ବିଭୁ କିଶୋର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
କନିଷ୍କ

**କନିଷ୍କ**(ଜନ୍ମ : ୧୯୬୨) ଜଣେ ଓଡ଼ିଆ ସାହିତ୍ୟିକ ଓ ସମ୍ପାଦକ ଅଟନ୍ତି । ଗଳ୍ପ, କବିତା ଓ ଉପନ୍ୟାସ ଆଦିରେ ସେ ନିଜର ଲେଖନୀ ଚାଳନା କରିଛନ୍ତି । "ନବଲିପି" ଆଦି ପତ୍ରିକା ତାଙ୍କ ସମ୍ପାଦନାରେ ପ୍ରକାଶ ପାଇଛି । ମଣିଷର ଭାବାବେଗ ତଥା ଦେହ ଚେତନାକୁ ନେଇ ତାଙ୍କ ରଚନା ସମୃଦ୍ଧ । "ଚଢ଼େଇର ଘର" ତାଙ୍କର ପ୍ରଥମ ପ୍ରକାଶିତ ପୁସ୍ତକ ଥିଲା । ୧୯୯୧ରେ ପ୍ରକାଶିତ ଏହି ପୁସ୍ତକଟିର ୪ଟି ସଂସ୍କରଣ ପ୍ରକାଶ ପାଇସାରିଲାଣି ।
## ରଚନାବଳୀ 
### ଗଳ୍ପ 
* *ଚଢ଼େଇର ଘର - ୧୯୯୧, ୧୯୯୭, ୨୦୦୧*
* *ପାଳଭୂତ ୧୯୯୭, ୨୦୦୧, ୨୦୦୫*
* *କନିଷ୍କ କଥାକଳ୍ପ - ୨୦୦୮, ୨୦୧୦, ୨୦୨୩*
* *ପ୍ରେମ ପ୍ରଣୟ ୧୯୯୪*
* *ହାତିମତାଇର ଘୋଡ଼ା ୨୦*୨୦
### ଉପନ୍ୟାସ 
* *ଘାଟ ୧୯୯୪*
* *ପାପ ୧୯୯୫*
* *ପିପି ୨୦୧୭*
### କାବ୍ୟ/କବିତା 
* *ମାୟା ୨୦୦୯*
* *ପର୍ବ ୨୦୧୬*
* *ମନ୍ତ୍ର ୨୦୧୯*
* *ହୋଓ ଭଗତେ ୨୦୧୮*
* *ବର୍ଣ୍ଣବେଧ ମହାପୁରାଣ ୨୦୧୭*
* *ଭାଇରସ୍ ୨୦୨୩*
**ଯୌନତତ୍ତ୍ୱ**

* *କାମଶାସ୍ତ୍ର ୧ମ ୧୯୯୪ (ଏହି ପୁସ୍ତକଟି ୨୦୦୭ ସୁଦ୍ଧା ୧୫ଶ ମୁଦ୍ରଣରେ ଉପନୀତ)*
* *କାମଶାସ୍ତ୍ର ୨ୟ ୧୯୯୪ (ଏହି ପୁସ୍ତକଟି ୨୦୦୭ ସୁଦ୍ଧା ୧୦ମ ମୁଦ୍ରଣରେ ଉପନୀତ)*
* *ମାନବ ପ୍ରଜନନ ତତ୍ତ୍ୱ ୨୦୦୧ (୨୦୦୭ ସୁଦ୍ଧା ୫ମ ମୁଦ୍ରଣରେ ଉପନୀତ)*

**ଅନୁବାଦ**

* *ଆଫ୍ରିକାର ଲୋକକଥା ୨୦୦୪*
* *ଇସପ୍ କାହାଣୀ ୨୦୦୫*
* *ଶ୍ରୀମଦ୍ ଭଗବତ୍ ଗୀତା ୨୦୦୫*

**ଶିଶୁ ସାହିତ୍ୟ**

* *ବେଦକଥା*
* *ଉପନିଷଦ କାହାଣୀ*
* *ଆଦି ମାନବ*
* *ପ୍ରଜାପତି*
* *ସମୁଦ୍ରରେ କିଏ ରଙ୍ଗ ବଦଳାଏ*
* *ପୃଥିବୀରେ ଜୀବନ*
* *କଙ୍କି*
* *ମେଘ*
* *ପକ୍ଷୀ*
* *ମହାସାଗର*

**ସଂପାଦନା**

* *ଦାମ୍ପତ୍ୟ କଥା (ପବିତ୍ର ପାଣିଗ୍ରାହୀଙ୍କ ସହ) ୨୦୦୫*
* ''ଓଡ଼ିଆ କବିତାର ଅନ୍ଧକାର ଯୁଗ ଓ ତା' ପରେ (ହୃଷିକେଶ ମଲ୍ଲିକଙ୍କ ସହ) ୨୦୧୪*
* *ଓଡ଼ିଆ ଗଳ୍ପର ଅନ୍ଧକାର ଯୁଗ ଓ ତା' ପରେ (ହୃଷିକେଶ ମଲ୍ଲିକଙ୍କ ସହ) ୨୦୧୪''

## ଆଧାର
ବାଲ୍ୟ ବିବାହ ନିଷେଧ ଅଧିନିୟମ, ୨୦୦୬

ବାଲ୍ୟ ବିବାହ ଭଳି କୁତ୍ସିତ ପ୍ରଥାକୁ ରୋକିବା ପାଇଁ ଭାରତ ସରକାରଙ୍କଦ୍ୱାରା **ବାଲ୍ୟ ବିବାହ ନିଷେଧ ଅଧିନିୟମ, ୨୦୦୬** ଭାରତରେ ୧ ନଭେମ୍ବର ୨୦୦୭ରୁ ଲାଗୁ କରାଯାଇଛି । ୨୦୧୭ ମସିହାରେ ଉଚ୍ଚତମ ନ୍ୟାୟାଳୟର ନାବାଳିକା ଯୌନ ନିର୍ଯ୍ୟାତନା ସମ୍ବନ୍ଧୀୟ ଏକ ମାମଲାରେ ଏକ ଐତିହାସିକ ଏକ ଫୈସଲା ମାଧ୍ୟମରେ ନାବାଳିକ ପତ୍ନୀଙ୍କ ସହ ଶାରୀରିକ ସମ୍ପର୍କକୁ ମଧ୍ୟ ଅପରାଧ ବୋଲି କୁହାଗଲା । ଫଳରେ, ବିବାହିତ ପତ୍ନୀ ସହ (ନାବାଳିକ କ୍ଷେତ୍ରରେ) ଶାରୀରିକ ସମ୍ବନ୍ଧ ରଖିବା କ୍ଷେତ୍ରରେ ସ୍ୱାମୀର ଅଧିକାରକୁ ମଧ୍ୟ ସୀମୀତ କରିଦିଆଗଲା । 
## ଐତିହାସିକ ପୃଷ୍ଠଭୂମି 
ୟୁନିସେଫ(United Nations  Children's Fund)ର ଏକ ଘୋଷଣାନାମା ଅନୁଯାୟୀ ୧୮ ବର୍ଷ ପୂର୍ବରୁ କନ୍ୟାଟିଏର ବିବାହ ବାଲ୍ୟ ବିବାହ ବୋଲି ଗଣ୍ୟ ହେବ ଏବଂ ଏଭଳି ବାଲ୍ୟ ବିବାହ ହେଉଛି  ମାନବିକ ଅଧିକାରର ଉଲ୍ଲଙ୍ଘନ ।  ଦାରିଦ୍ର୍ୟତା, କୁସଂସ୍କାର ଓ ଅର୍ଥନୈତିକ ସ୍ୱଚ୍ଛଳତାର ଅଭାବ କାରଣରୁ ଭାରତରେ ବାଲ୍ୟ ବିବାହ ଭଳି କୁ-ପ୍ରଥା ବହୁଦିନ ପର୍ଯ୍ୟନ୍ତ ପ୍ରଚଳିତ ଥିଲା । ଋଢୀବାଦି ହିନ୍ଦୁ ସମାଜର ଅନ୍ଧ ବିଶ୍ୱାସ, କୁସଂସ୍କାର ତଥା ଶିକ୍ଷାର ଅଭାବ ଯୋଗୁଁ ଏହି ପ୍ରଥାକୁ ବନ୍ଦ କରିବା ଏକ ଦୁରୂହ ବ୍ୟାପାର ଥିଲା । ୨୦୦୧ର ଜନଗଣନା ଅନୁଯାୟୀ ତତ୍କାଳୀନ ଭାରତରେ ୧.୫ ମିଲିୟନ ବିବାହିତ କନ୍ୟା ୧୫ ବର୍ଷରୁ କମ୍ ବୟସର ଥିଲେ । ଏହି କୁସଂସ୍କାରର ଫଲ ସ୍ୱରୂପ କନ୍ୟାଟିଏ ଉପଯୁକ୍ତ ଶିକ୍ଷାରୁ ବଞ୍ଚିତ ହେବା ସହ କମ୍ ବୟସରେ ଗର୍ଭ ଧାରଣ କରି ଅନେକ ପ୍ରକାର ସ୍ୱାସ୍ଥ୍ୟ ସମସ୍ୟାର ସମ୍ମୁଖୀନ ହେଉଥିଲେ । ଏତଦ୍ ବ୍ୟତୀତ ମାତୃ ମୃତ୍ୟୁହାର ବଢିବା ସହ ଜନ୍ମିତ ଶିଶୁଠାରେ ଅନେକ ସ୍ୱାସ୍ଥ୍ୟ ସମସ୍ୟା ରହୁଥିଲା ।  ଏସବୁ ସମସ୍ୟାର ଦୂରୀକରଣ ଦିଗରେ ଭାରତ ସରକାର ଏହି ଆଇନ ଲାଗୁ କରିଥିଲେ।

## ଅଧିନିୟମ ସଂପର୍କରେ 
ଏହି ଅଧିନିୟମର ମୂଳ ଉଦ୍ଦେଶ୍ୟ ହେଲା ବାଲ୍ୟବିବାହ ତଥା ତତ୍ ସମର୍କିତ କୁସଂସ୍କାରକୁ ପ୍ରତିବନ୍ଧିତ କରିବା । ଏହା ସୁନିଶ୍ଚିତ କରିବା ପାଇଁ ଭାରତ ସରକାରଙ୍କଦ୍ୱାରା ଏଥି ସମ୍ପର୍କିତ ପୂର୍ବ ନିୟମ Child Marriage Restraint Act, ୧୯୨୯ ବଦଳାଇ ଏହି ଅଧିନିୟମ ଲାଗୁ କରାଯାଇଛି । ଏହି ଆଇନ ବାଲ୍ୟ ବିବାହକୁ ରୋକିବା, ପୀଡ଼ିତ ପକ୍ଷକୁ ଆର୍ଥିକ ସହାୟତା ଦେବା ସହ ଏଭଳି କୁସଂସ୍କାରକୁ ପ୍ରୋତ୍ସାହନ ତଥା ସହଯୋଗ କରୁଥିବା ବ୍ୟକ୍ତି ବିଶେଷଙ୍କୁ ଦଣ୍ଡିତ କରିବା । ଅଧିନିୟମର ପ୍ରାଅବଧାନ ଅନୁସାରେ ଏହି ନିୟମର କାର୍ଯ୍ୟକାରିତା କରିବା ନିମନ୍ତେ ବାଲ୍ୟ ବିବାହ ବିଷେଧ ଅଧିକାରୀଙ୍କୁ ମଧ୍ୟ ନିଯୁକ୍ତି ଦେବାର ବ୍ୟବସ୍ଥା ମଧ୍ୟ୍ ଏଥିରେ ରହିଛି ।
### ବିଶେଷ ଧାରା 
* ଅଧିନିୟମର ଧାରା ୨ ଅନୁସାରେ ବିବାହ ପାଇଁ ସାବାଳକ/ସାବାଳିକା ହେବା ବୟସର ସୀମା ପୁଅ କ୍ଷେତ୍ରରେ ୨୧ ଏବଂ ଝିଅ କ୍ଷେତ୍ରରେ ୧୮ ବୟସ ।
* ବର ଏବଂ କନ୍ୟା ମଧ୍ୟରୁ ଅନ୍ତତଃ କେହି ଜଣେ ଯଦି ଉପରୋକ୍ତ ବୟସ ପ୍ରକାରେ ସାବାଳକ/ସାବାଳିକା ନୁହନ୍ତି, ତେବେ ସେହି ବିବାହକୁ ବାଲ୍ୟ ବିବାହ ବୋଲି ଧରାଯିବ ।
* ଅଧିନିୟମର ଧାରା ୩ ଅନୁସାରେ ଉପରୋକ୍ତ ଆଇନ ଉଲ୍ଲଙ୍ଘନ ପୂର୍ବକ କରାଯାଇଥିବା ବାଲ୍ୟ ବିବାହ ଆଇନତଃ ବୈଧ ବିବାହ ନୁହେଁ ବୋଲି ଧରାଯିବ । ଅତଏବ ଉପଯୁକ୍ତ ଅଦାଲତରେ (ଜିଲ୍ଲା ନ୍ୟାୟାଧୀଶଙ୍କ ଅଦଲତରେ) ଏଭଳି ବିବାହ ରଦ୍ଦ କରିବା ସହ ବିବାହ ସମୟରେ ଗ୍ରହଣ କରିଥିବା ଅର୍ଥ ତଥା ଅନ୍ୟାନ୍ୟ ଦ୍ରବ୍ୟ ଦେଇଥିବା ପକ୍ଷକୁ ଫେରସ୍ତ କରିବା ପାଇଁ ମକଦ୍ଦମା ଦାୟର କରିହେବ ।
* ଅଧିନିୟମର ଧାରା ୧୫ ଅନୁସାରେ ଏହି ଅଧିନିୟମର ଖିଲାପ କରୁଥିବା ବାଲ୍ୟ ବିବାହ ଏକ ଧର୍ତ୍ତବ୍ୟ ତଥା ଜାମିନ ବିହୀନ ଅପରାଧ ଅଟେ ।

## ଆଧାର 
## ବାହାର ଲିଙ୍କ 
*:en:Child marriage in India

ଶ୍ରେଣୀ: ଭାରତୀୟ ଆଇନ
ଶ୍ୱେତା ଚୌଧୁରୀ

**ଶ୍ୱେତା ଚୌଧୁରୀ** (ଜନ୍ମ ୩ ଜୁଲାଇ ୧୯୮୬) ଜଣେ ଭାରତୀୟ ବନ୍ଧୁକଚାଳନା ଖେଳାଳି ଯେ,୧୦ ମଟର୍ ଏୟାର୍ ପିସ୍ତଲ୍ ଓ ୨୫ ମିଟର୍ ପିସ୍ତଲ୍ ବିଭାଗରେ ପ୍ରତିଦ୍ୱନ୍ଦୀତା କରନ୍ତି ।

ଇଞ୍ଚିଅନ୍‌ଠାରେ ଅନୁଷ୍ଠିତ ୨୦୧୪ ଏସୀୟ କ୍ରୀଡାରେ ଚୌଧୁରୀ, ୧୭୬.୪ ପଏଣ୍ଟ୍ ସ‌ହ ମହିଳା ଏୟାର୍ ପିସ୍ତଲ୍ ବିଭାଗରେ କାଂସ୍ୟ ପଦକ ଜିତିଥିଲେ, ଯାହା ଭାରତ ପାଇଁ ପ୍ରଥମ ପଦକ ଥିଲା ।

୨୦୦୯ରେ ଦୋହାଠାରେ ଅନୁଷ୍ଠିତ ୨୦୦୯ ଏସୀୟ ଏୟାର୍ ଗନ୍ ପ୍ରତିଯୋଗିତାରେ ଶ୍ୱେତା ୩୮୧ ପଏଣ୍ଟ୍ ସ‌ହ ଏୟାର୍ ପିସ୍ତଲ୍ ବିଭାଗରେ କାଂସ୍ୟ ପଦକ ଜିତିଥିଲେ ।I

## ବ୍ୟକ୍ତିଗତ ଜୀବନ
ଶ୍ୱେତା ଫରିଦାବାଦରେ ଜନ୍ମ ଓ ବଢ଼ିଥିଲେ । ସେ ଫରିଦାବାଦ ମଡ଼େଲ୍ ବିଦ୍ୟାଳୟ ଓ ଡିଏଭି ପବ୍ଲିକ୍ ସ୍କୁଲ୍ ଓ ୨୦୦୭ରେ ଦିଲ୍ଲୀ ବିଶ୍ୱବିଦ୍ୟାଳୟ ଅଧୀନରେ ଲେଡ଼ି ଶ୍ରୀରାମ ମହିଳା ମହାବିଦ୍ୟାଳୟରେ ସ୍ନାତ୍ତକ ଶିକ୍ଷା ଅର୍ଜନ କରିଥିଲେ । ସେ ପ୍ରଥମଥର ପାଇଁ ନଅ ବର୍ଷ ବୟସରେ କର୍ଣ୍ଣୀ ସିଂ ବନ୍ଧୁକଚାଳନା କ୍ଷେତ୍ରରେ ବନ୍ଧୁକ ଚଳାଇ ଆଘାତପ୍ରାପ୍ତ ହୋଇଥିଲେ, ଯାହାଫଳରେ ତାଙ୍କ ପ୍ରଶିକ୍ଷଣ ବାଧାପ୍ରାପ୍ତ ହୋଇଥିଲା । ସେ ୧୧ ବର୍ଷ ବୟସରେ ପୁଣିଥରେ ବନ୍ଧୁଚାଳନା ଆରମ୍ଭ କରିଥିଲେ ଓ ୨୦୦୨ରେ ମାଞ୍ଚେଷ୍ଟର୍‌ଠାରେ ୧୭ତମ ରାଜ୍ୟଗୋଷ୍ଠୀ କ୍ରୀଡ଼ାରେ ପ୍ରଥମ ରୌପ୍ୟ ପଦକ ଜିତିବା ପରେ ବନ୍ଧୁକଚାଳନାକୁ ପେଶା ଭାବେ ଗ୍ରହଣ କରିଥିଲେ । ତାଙ୍କ ବାପା ଜାତୀୟସ୍ତରର ବନ୍ଧୁକଚଳାଳି ରମେଶ ଚୌଧୁରୀ ଏଥିରେ ସମର୍ଥନ ଦେଇଥିଲେ । ତାଙ୍କ ବାପାଙ୍କ ସ‌ହ ଭାଇ ତୋଷିନ୍ଦର୍ ସିଂ ମଧ୍ୟ ପିସ୍ତଲ୍ ଚାଳନାରେ ଭାରତକୁ ପ୍ରତିନିଧିତ୍ୱ କରିଥିଲେ । ତାଙ୍କ ମା´ ବିମଳା ଚୌଧୁରୀ ମଧ୍ୟ ବନ୍ଧୁକଚାଳନାରେ ଜଣେ ରାଜ୍ୟସ୍ତରୀୟ ପଦକ ବିଜେତା ।

୨୦୧୩ରେ ଚୌଧୁରୀ, ପ୍ରଶାନ୍ତ ସିଂକୁ ବିବାହ କରିଥିଲେ । ସେ ବର୍ତ୍ତମାନ ଉତ୍ତର ପ୍ରଦେଶର ମଥୁରାରେ ରହୁଛନ୍ତି ।

## ପେଶାଗତ ଜୀବନ
ଚୌଧୁରୀ ୧୯୯୭ରୁ ୫ମ ଶ୍ରେଣୀରୁ ବନ୍ଧୁକଚାଳନା ଅଭ୍ୟାସ କରିଆସୁଛନ୍ତି । ବର୍ଷକ ମଧ୍ୟରେ ସେ ବରିଷ୍ଠ ବିଭାଗରେ ଜାତୀୟ ସ୍ତରରେ ନିଜକୁ ପ୍ରବେଶ କରାଇଥିଲେ । ୨୦୦୦ରେ, ୧୪ ବର୍ଷ ବୟସରେ ସେ ବରିଷ୍ଠ ଜାତୀୟ ପ୍ରତିଯୋଗିତାରେ ରେକର୍ଡ ଭାଙ୍ଗିଥିଲେ । ସେ ୨୦୦୬ରେ ଓଏନ୍‌ଜିସିଦ୍ୱାରା ସମର୍ଥିତ ହେବା ପର୍ଯ୍ୟନ୍ତ ହରିୟାଣା ତରଫରୁ ଖେଳୁଥିଲେ । ଶ୍ୱେତା, ଶୀଲା କାନୁନ‌୍‌ଗୋଙ୍କ ସ‌ହ ମଞ୍ଚେଷ୍ଟର୍‌ଠାରେ ଅନୁଷ୍ଠିତ ୨୦୦୨ ରାଜ୍ୟଗୋଷ୍ଠୀ କ୍ରୀଡ଼ାରେ ରୌପ୍ୟ ପଦକ ଜିତିଥିଲେ । 

ସେ ୨୦୦୬ରେ ୧୫ତମ ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିଲେ । ୨୦୧୪ ଏସୀୟ କ୍ରୀଡ଼ାରେ ବ୍ୟକ୍ତିଗତ ଭାବେ କାଂସ୍ୟ ପଦକ ଜିତିଥିଲେ । ସେ ୨୦୧୫ରେ ଦି୍ଲ୍ୀଠାରେ ଅନୁଷ୍ଠିତ ଏସୀୟ ଏୟାର୍ ଗନ୍ ବନ୍ଧୁକଚାଳନା ପ୍ରତିଯୋଗିତାରେ ବ୍ୟକ୍ତିଗତ ଭାବେ ରୌପ୍ୟ ପଦକ ଜିତିଥିଲେ । 
 
ସେ ଏୟାର୍ ପିସ୍ତଲ୍‌ରେ ୬ ଥର ଜାତୀୟ ବିଜେତା ଓ ୧୧୭ ଜାତୀୟ ଓ ୪୩ ଆନ୍ତର୍ଜାତୀୟ ପଦକ ଜିତିଛନ୍ତି, ଯେଉଁଥିରେ ୨୦୦୪ରେ ପାକିସ୍ତାନରେ ଅନୁଷ୍ଠିତ ସାଫ୍ କ୍ରୀଡ଼ାରେ ୩ଟି ସ୍ୱର୍ଣ୍ଣ ପଦକ ଓ ୨୦୧୦ ନୂଆଦିଲ୍ଲୀରେ ଅନୁଷ୍ଠିତ ରାଜ୍ୟଗୋଷ୍ଠୀ ବନ୍ଧୁକଚାଳନା ପ୍ରତିଯୋଗିତାରେ ୩ଟି ସ୍ର୍ୱର୍ଣ୍ଣ ପଦକ ଅନ୍ତର୍ଭୁକ୍ତ ଅଛି । ସେ ୨୦୧୬ରେ ଗୌହାଟୀରେ ଅନୁଷ୍ଠିତ ୧୨ତମ ସାଫ୍ କ୍ରୀଡ଼ାରେ ଉଭୟ ବ୍ୟକ୍ତିଗତ ଓ ଦଳଗତ ଭାବେ ୨ଟି ସ୍ୱର୍ଣ୍ଣ ପଦକ ଜିତିଥିଲେ । ସେ ଅଲିମ୍ପିକ୍‌ସ ଗୋଲ୍ଡ୍ କ୍ୱେଷ୍ଟ୍ଦ୍ୱାରା ସମର୍ଥିତ ହେଉଛନ୍ତି ।

## ସମ୍ମାନ
୨୦୦୪ରେ ହରିୟାଣା ସରକାର ପିସ୍ତଲ୍ ଚାଳନାରେ ଦକ୍ଷତା ପାଇଁ ଭୀମ ପୁରସ୍କାର ଦେଇଛନ୍ତି ।

## ଆଧାର
ଲୁଟ ତରାଜ

**ଲୁଟ ତରାଜ** ୧୯୮୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ପ୍ରଶାନ୍ତ ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ପ୍ରଶାନ୍ତ ନନ୍ଦ, ଶ୍ରୀରାମ ପଣ୍ଡା, ପୃଥ୍ୱୀରାଜ ନାୟକ, ବୈଶାଳୀ ପରିଡ଼ା, ପ୍ରତିଭା ସାହୁ, ଅଜିତ ଦାସ, ତୁଷାର ପାଣିଗ୍ରାହୀ, ରଣଜିତ, ବ୍ରଜ ସିଂହ, ମାମିନା, ଶଙ୍କର ବସୁ ମଲ୍ଲିକ, ମୁନୁ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ପ୍ରଶାନ୍ତ ନନ୍ଦ
* ଶ୍ରୀରାମ ପଣ୍ଡା
* ପୃଥ୍ୱୀରାଜ ନାୟକ
* ବୈଶାଳୀ ପରିଡ଼ା
* ପ୍ରତିଭା ସାହୁ
* ଅଜିତ ଦାସ
* ତୁଷାର ପାଣିଗ୍ରାହୀ
* ରଣଜିତ
* ବ୍ରଜ ସିଂହ
* ମାମିନା
* ଶଙ୍କର ବସୁ ମଲ୍ଲିକ
* ମୁନୁ ପତି

## ଗୀତ ଏବଂ ସଙ୍ଗୀତ
ପ୍ରଶାନ୍ତ ନନ୍ଦ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଗୀତା ଦାଶ, ସୁବାସ ଦାସ, ତୃପ୍ତି ଦାସ, ଦେବାଶିଷ ମହାପାତ୍ର, ରଘୁନାଥ ପ୍ରଧାନ, ରୋଜି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୯ର ଓଡ଼ିଆ କଥାଚିତ୍ର
ଅନନ୍ତ ଚରଣ ସାଇବାବୁ

**ଅନନ୍ତ ଚରଣ ସାଇବାବୁ**(୧୯୧୫-୧୯୮୯) ଜଣେ ଛଉ ନୃତ୍ୟଗୁରୁ ଥିଲେ । ଛଉନାଚ ପାଇଁ ସେ ୧୯୭୧ ମସିହାରେ କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ଲାଭ କରିଥିଲେ । ଅନନ୍ତ ନିଜ ପିତା ରାଧାମୋହନ ସାଇବାବୁଙ୍କଠାରୁ ଛଉ ଶିକ୍ଷାରମ୍ଭ କରି, ପରେ ଗୁରୁ ଦିବାକର ଭଞ୍ଜଦେଓ ଏବଂ ରେଜାକ ଖାନଙ୍କଠାରୁ ମଧ୍ୟ ଶିଖିଥିଲେ । ବାରିପଦାର "ନୃତ୍ୟ ପ୍ରତିଷ୍ଠାନ"ରେ ସେ ମୁଖ୍ୟ ନୃତ୍ୟଗୁରୁ ଭାବରେ ଅନେକ ଛଉ ନୃତ୍ୟଶିଳ୍ପୀ ସୃଷ୍ଟି କରିଥିଲେ । ଅନନ୍ତ ୧୯୮୯ ମସିହାରେ ଦେହତ୍ୟାଗ କରିଥିଲେ । ତାଙ୍କ ଅନ୍ତେ ପୁତୁରା ଜନ୍ମେଜୟ ସାଇବାବୁ ଓ ଜନ୍ମେଜୟଙ୍କ ଦୁଇ ପୁଅ ରାଜେଶ ଏବଂ ରାକେଶ ଛଉନୃତ୍ୟ ଶିକ୍ଷାଦାନରେ ବ୍ରତି ଅଛନ୍ତି ।

## ସମ୍ମାନ ଓ ପୁରସ୍କାର 
* କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର -  ୧୯୭୧

## ଆଧାର 
ଶ୍ରେଣୀ:୧୯୧୫ ଜନ୍ମ
ଶ୍ରେଣୀ:୧୯୮୯ ମୃତ୍ୟୁ
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
କ୍ୟାଥରିନ ମହେର

**କ୍ୟାଥରିନ ରବର୍ଟସ ମହେର** (୧୯୮୩ ମସିହା ଅପ୍ରେଲ ୧୮ରେ ଜନ୍ମିତ) ଉଇକିମିଡ଼ିଆ ଫାଉଣ୍ଡେସନର ନିର୍ବାହୀ ନିର୍ଦ୍ଦେଶିକା । ସେ ଏହି ପଦବୀରେ ୨୦୧୬ ଜୁନଠାରୁ କାର୍ଯ୍ୟରତ । ଆଗରୁ ସେ ମୁଖ୍ୟ ଯୋଗାଯୋଗ ଅଫିସର ଥିଲେ । ଇନଫରମେସନ ଆଣ୍ଡ କମ୍ୟୁନିକେସନ ଟେକନୋଲୋଜିରେ (ICT) ଅଭିଜ୍ଞତା ସହ ମହେର ଅଣଲାଭକାରୀ ଓ ଆନ୍ତର୍ଜାତୀୟ ସ୍ତରରେ ବୈଷୟିକ ଜ୍ଞାନକୌଶଳ ବ୍ୟବହାର କରି ମାନବିକ ଅଧିକାର ଓ ଆନ୍ତର୍ଜାତୀୟ ବିକାଶ କରିବା ନିମନ୍ତେ କାମ କରିଛନ୍ତି ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ମହେର ଯୁକ୍ତରାଷ୍ଟ୍ର ଆମେରିକାର କନେକ୍ଟିକଟସ୍ଥିତ ଉଇଲଟନଠାରେ ବଡ଼ ହୋଇଥିଲେ ହାଇସ୍କୁଲ ପରେ ୨୦୦୩ରେ ମହେର ଦି ଅମେରିକାନ ଇଉନିଭର୍ସିଟି ଅଫ କାଇରୋର ଆରବୀ ଲାଙ୍ଗୁଏଜ ଇନଷ୍ଟିଚ୍ୟୁଟର ଆରବୀ ଲାଙ୍ଗୁଏଜ ଇଣ୍ଟେନସିଭ ପ୍ରୋଗ୍ରାମରୁ ସ୍ନାତକ ଲାଭ କରିଥିଲେ । ସେ ଏହି ଅନୁଭୂତିକୁ ଏକ ତାଙ୍କ ଭିତରେ ଏକ ଗଠନଶୀଳ ଅଭିଜ୍ଞତା ଓ ମଧ୍ୟପ୍ରାଚ୍ୟ ପ୍ରତି ଗଭୀର ପ୍ରେମ ଆରମ୍ଭ କରିଥିଲା ବୋଲି କହନ୍ତି । ମହେର ସିରିଆର ରୁ (L'IFEAD) ମଧ୍ୟ ଶିକ୍ଷାଲାଭ କରିଥିଲେ । ଏହି ସମୟରେ ଲେବାନନ ଓ ଟ୍ୟୁନିସିଆରେ ମଧ୍ୟ କିଛି ସମୟ କଟାଇଥିଲେ ।

୨୦୦୫ରେ ମହେର ନିଉୟର୍କ ବିଶ୍ୱବିଦ୍ୟାଳୟରୁ ମଧ୍ୟପ୍ରାଚ୍ୟ ଓ ଇସଲାମିକ ଶିକ୍ଷାରୁ ସ୍ନାତକ ଲାଭ କରିଥିଲେ ।

### ଉଇକିମିଡ଼ିଆ ଫାଉଣ୍ଡେସନ 
ଅପ୍ରେଲ ୨୦୧୪ରୁ ମାର୍ଚ୍ଚ ୨୦୧୬ ଯାଏ ମହେର ମୁଖ୍ୟ ଯୋଗାଯୋଗ ଅଫିସର ଭାବେ କ୍ୟାଲିଫର୍ଣିଆର ସାନ ଫ୍ରାନସିସ୍କୋସ୍ଥିତ ଉଇକିମିଡ଼ିଆ ଫାଉଣ୍ଡେସନରେ କାର୍ଯ୍ୟକରିଥିଲେ । ଏହି ସମୟରେ ସେ ୱାସିଂଟନ ପୋଷ୍ଟକୁ ଯୁକ୍ତରାଷ୍ଟ୍ର ଆମେରିକା ଆଇନ ଉପରେ ଏକ ସାକ୍ଷାତକାର ଦେଇଥିଲେ ।

୨୦୧୬ ମାର୍ଚ୍ଚରେ ସେ ଉଇକିମିଡ଼ିଆ ଫାଉଣ୍ଡେସନର ସେତେବଳର ନିର୍ବାହୀ ନିର୍ଦ୍ଦେଶିକା ଲିଲା ଟ୍ରେଟିକୋଭଙ୍କ ଇସ୍ତଫା ପରେ କାର୍ଯ୍ୟନିର୍ବାହୀ ନିର୍ଦ୍ଦେଶିକା ଭାବେ ଦାୟିତ୍ୱ ଗ୍ରହଣ କରିଥିଲେ । ମହେର ୨୦୧୬ ଜୁନରେ ନିର୍ବାହୀ ନିର୍ଦ୍ଦେଶିକା ଭାବେ ନିଯୁକ୍ତ ହୋଇଥିଲେ । ୨୦୧୬ ଜୁନ ୨୪ରେ ୨୦୧୬ ଉଇକିମାନିଆରେ ଇଟାଲୀର ଏସିନୋ ଲାରିଓରେ ଜିମି ୱେଲ୍ସଙ୍କଦ୍ୱାରା ଏହି ଘୋଷଣା କରାଯାଇଥିଲା 

## ନେତୃତ୍ୱ 
[thumb|[ଓଡ଼ିଆ ଉଇକିପିଡ଼ିଆର ୧୬ତମ ଜନ୍ମତିଥି ଅବସରରେ ଉଇକିଆଳିଙ୍କ ଉଦ୍ଦେଶ୍ୟରେ ମହେର ପଠାଇଥିବା ଏକ ଭିଡ଼ିଓ ସନ୍ଦେଶ ]]
* ୨୦୧୧: ୟୁଥ ଫର ଟେକନୋଲୋଜି ଫାଉଣ୍ଡେସନ, ବୋର୍ଡ଼ ମେମ୍ବର
* ୨୦୧୩: ଟ୍ରୁମ୍ୟାନ ନ୍ୟାସନାଲ ସିକୁରିଟି ପ୍ରୋଜେକ୍ଟ, ପଲିସି ଫେଲୋ, ନ୍ୟାସନାଲ ସିକ୍ୟୁରିଟି ଫେଲୋ, ଏବଂ ରିସର୍ଚ ଫେଲୋ, ଡେମୋକ୍ରାସି ଆଣ୍ଡ ହ୍ୟୁମାନ ରାଇଟ୍ସ ଇନିସିଏଟିଭ
* ୨୦୧୩: ଓପନ ଟେକନୋଲୋଜି ଫଣ୍ଡ, ଉପଦେଷ୍ଟା କମିଟି ସଭ୍ୟ
* ୨୦୧୬: ୱାର୍ଲ୍ଡ଼ ଇକୋନୋମିକ ଫୋରମ, ସଭ୍ୟ, ଗ୍ଲୋବାଲ ନେଟୱାର୍କ କାଉନସିଲ ଅନ ଦି ଫ୍ୟୁଚର ଅଫ ହ୍ୟୁମାନ ରାଇଟ୍ସ
* ୨୦୧୮: ଉଇକିଡାଟା ୟୁକେ ହାକାଥନ, ନିଉଜସ୍ପିକ ହାଉସରେ ଭାଷଣ
* ୨୦୧୮: ଅକ୍ସଫୋର୍ଡ଼ ଇଉନିଅନ, ଟେକନୋଲୋଜି ଓ ସାମ୍ରାଜ୍ୟ ବାବଦରେ

## ଆଧାର 
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶଗୁନ୍ ଚୌଧୁରୀ

**ଶଗୁନ୍ ଚୌଧୁରୀ** (ଜନ୍ମ ୧୯୮୩) ଜଣେ ରାଜସ୍ଥାନ ଜନ୍ମିତ ଭାରତୀୟ ବନ୍ଧୁକଚାଳନା ଖେଳାଳି । ସେ ଲଣ୍ଡନରେ ଅନୁଷ୍ଠିତ ୨୦୧୨ ଲଣ୍ଡନ ଅଲିମ୍ପିକ୍‌ସରେ ଟ୍ରାପ୍ ବନ୍ଧୁକଚାଳନା ପ୍ରତିଯୋଗିତାରେ ୨୦ତମ ସ୍ଥାନ ଅଧିକାର କରିଥିଲେ । ସେ ଅଲିମ୍ପିକ୍ ଗୋଲ୍ଡ୍ କ୍ୱେଷ୍ଟ୍ଦ୍ୱାରା ସମର୍ଥିତ ହେଉଛନ୍ତି ।

ଶଗୁନ୍ ଓଏନ୍‌ଜିସିର ଜଣେ ଖେଳାଳି । ସେ ତାଙ୍କର ସଫଳତାର ଶ୍ରେୟ ଇଟାଲୀର ମାର୍ସେଲୋ ଦ୍ରାଦି ଓ ମନୋବୈଜ୍ଞାନିକ ବୈଭବ ଆଗାସେଙ୍କୁ ଦିଅନ୍ତି । ୨୦୦୫ରେ ଶଗୁନ୍ ଡବଲ୍ ଟ୍ରାପ୍‌ରୁ ଟ୍ରାପ୍‌କୁ ବିଭାଗ ପରିବର୍ତ୍ତନ କରିଥିଲେ ।ତାଙ୍କ ବାପା ସୁଧୀର ଚୌଧୁରୀ ତାଙ୍କୁ ୨ ବର୍ଷ ହୋଇଥିବା ବେଳେ ସ୍କିଟ୍ ବନ୍ଧୁକଚାଳନା ଶିଖାଇଥିଲେ ।

ସେ ପ୍ରଥମ ଭାରତୀୟ ମହିଳା ଭାବେ ଅଲିମ୍ପିକ୍ ଟ୍ରାପ୍ ବନ୍ଧୁକଚାଳନାକୁ ଯୋଗ୍ୟତା ଅର୍ଜନ କରିଥିଲେ । ଲଣ୍ଡନ୍ ଅଲିମ୍ପିକ୍, ୨୦୧୨ରେ ସେ ୬୧ ପଏଣ୍ଟ୍ ସ‌ହ ୨୦ତମ ସ୍ଥାନରେ ଥିଲେ । ୧୬ ନଭେମ୍ବର ୨୦୧୭ରେ ୬୧ମ ଜାତୀୟ ବନ୍ଧୁକଚାଳନା ପ୍ରତିଯୋଗିତାରେ ମହିଳା ଟ୍ରାପ୍ ବିଭାଗରେ ବିଜେତା ଥିଲେ । 

## ଆଧାର
ବିଧିର ବିଧାନ

**ବିଧିର ବିଧାନ**, ୧୯୮୯ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାଜ କୁମାର । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମହମ୍ମଦ ମହସୀନ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ଦେବୁ ବୋଷ, ବିଜୟ ମହାନ୍ତି, ମହମ୍ମଦ ମହସୀନ, ଜୟୀରାମ ସାମଲ, ତାପସ ପାଲ୍, ଅରୁଣ ଗୋଭିଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ଦେବୁ ବୋଷ
* ବିଜୟ ମହାନ୍ତି
* ମହମ୍ମଦ ମହସୀନ
* ଜୟୀରାମ ସାମଲ
* ସଙ୍ଗୀତା ଦାଶ
* ତାପସ ପାଲ୍
* ଅରୁଣ ଗୋଭିଲ

## ଗୀତ ଏବଂ ସଙ୍ଗୀତ
ଅକ୍ଷୟ ମହାନ୍ତି ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୯ର ଓଡ଼ିଆ କଥାଚିତ୍ର
ଦଇବ ଦଉଡ଼ି

**ଦଇବ ଦଉଡ଼ି**, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁରେନ୍ଦ୍ର ରାଉତ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ରେଖା ଜୈନ, ଅଶ୍ରୁମୋଚନ ମହାନ୍ତି, ବିଜୟ ମହାନ୍ତି, ତନ୍ଦ୍ରା ରାୟ, ହର ପଟ୍ଟନାୟକ, ରାଇମୋହନ ପରିଡ଼ା, ଜୟୀରାମ ସାମଲ, ଏଲୋରା, ବ୍ରଜ ସିଂହ, ଅସୀତ ପତି, ରୁନୁ ପରିଜା, ଦେବୁ ବୋଷ, ସୁରେଶ ବଳ, ଦୁଃଖିରାମ ସ୍ୱାଇଁ, ଦୁଃଖିଶ୍ୟାମ ପାଣିଗ୍ରାହୀ, ମଧୁଛନ୍ଦା ସାହୁ, ଅନନ୍ତ ଦାସ, ମାମିନା, ପାର୍ବତୀ, ସନ୍ଧ୍ୟା ସାହୁ, ହିମାଂଶୁ ପରିଜା, ସଂଗ୍ରାମ ବିଶ୍ୱାଳ, ଭାବନୀ ମହାପାତ୍ର, ଭୋଳାନାଥ ଦାସ, ରାଜୁ ସାଧଙ୍ଗୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ରେଖା ଜୈନ
* ଅଶ୍ରୁମୋଚନ ମହାନ୍ତି
* ବିଜୟ ମହାନ୍ତି
* ତନ୍ଦ୍ରା ରାୟ
* ହର ପଟ୍ଟନାୟକ
* ରାଇମୋହନ ପରିଡ଼ା
* ଜୟୀରାମ ସାମଲ
* ଏଲୋରା
* ବ୍ରଜ ସିଂହ
* ଅସୀତ ପତି
* ରୁନୁ ପରିଜା
* ଦେବୁ ବୋଷ
* ସୁରେଶ ବଳ
* ଦୁଃଖିରାମ ସ୍ୱାଇଁ
* ଦୁଃଖିଶ୍ୟାମ ପାଣିଗ୍ରାହୀ
* ମଧୁଛନ୍ଦା ସାହୁ
* ଅନନ୍ତ ଦାସ
* ମାମିନା
* ପାର୍ବତୀ
* ସନ୍ଧ୍ୟା ସାହୁ
* ହିମାଂଶୁ ପରିଜା
* ସଂଗ୍ରାମ ବିଶ୍ୱାଳ
* ଭାବନୀ ମହାପାତ୍ର
* ଭୋଳାନାଥ ଦାସ
* ରାଜୁ ସାଧଙ୍ଗୀ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଦେବଦାସ ଛୋଟରାୟ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅକ୍ଷୟ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟୀର ଗୀତ ରଚନା କରିଥିଲେ । ଗୀତା ଦାଶ, ଇତିଶ୍ରୀ ଦାସ, ସୁବାସ ଦାସ, ବିଭୁ କିଶୋର, ଅକ୍ଷୟ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୯୦ର ଓଡ଼ିଆ କଥାଚିତ୍ର
ସରୋଜା ଝୁଠୁ

**ସରୋଜା କୁମାରୀ ଝୁଠୁ** (ଜନ୍ମ ୫ ଜୁନ୍, ୧୯୬୮) ଜଣେ ଭାରତୀୟ ବନ୍ଧୁକଚାଳନା ଖେଳାଳି । ସେ ୨୦୦୬ ରାଜ୍ୟଗୋଷ୍ଠୀ କ୍ରୀଡାରେ ମହିଳା ୨୫ ମିଟର୍ ପିସ୍ତଲ୍ (ଯୁଗଳ) ବିଭାଗରେ ସୁଷମା ରଣାଙ୍କ ସ‌ହ ସ୍ୱର୍ଣ୍ଣ ପଦକ ଜିତିଥିଲେ ।

## ଆଧାର
ବାଦୀ

ନ୍ୟାୟଶାସ୍ତ୍ର ଅନୁସାରେ ସାଧାରଣତଃ ପ୍ରଥମ ପକ୍ଷ, ଅପର ପକ୍ଷ ବିରୁଦ୍ଧରେ କୌଣସି ଅଭିଯୋଗ ନେଇ ଅଦାଲତର ଦ୍ୱାରସ୍ଥ ହୁଅନ୍ତି । ଭାରତର ନ୍ୟାୟୀକ ବ୍ୟବସ୍ଥାରେ ବିଶେଷଭାବେ ଦେୱାନୀ ମକଦ୍ଦମାରେ ଏହି ପ୍ରଥମ ପକ୍ଷକୁ **ବାଦୀ** କୁହାଯାଏ । ଅଭିଯୋଗର ସାମନା କରୁଥିବା ଦ୍ୱିତୀୟ ପକ୍ଷକୁ **ପ୍ରତିବାଦୀ** କୁହାଯାଏ ।

## ପ୍ରଥମ ପକ୍ଷର ବିବିଧତା 
* ବିବାଦର ପ୍ରକାର ଭେଦକୁ ନେଇ ପ୍ରଥମ ପକ୍ଷ ବା ବାଦୀ ଏକ ବା ଏକାଧିକ ବ୍ୟକ୍ତିବିଶେଷ ହୋଇପାରନ୍ତି । 
* ବସ୍ତୁତଃ ଦେୱାନୀ ମକଦ୍ଦମାରେ ଯେଉଁମାନେ ନ୍ୟାୟ ମାଧ୍ୟମରେ ନିଜ ନିଜର ଅଧିକାର ଲାଭ କରିବାକୁ ଦାବୀ କରିପାରନ୍ତି, ସେସବୁ ପ୍ରଥମ ପକ୍ଷର ଅନ୍ତର୍ଗତ ହେବେ । 
* କେବଳ ସେତିକି ନୁହେଁ, ପ୍ରଥମ ପକ୍ଷ (ବାଦୀ) ସର୍ବଦା ବ୍ୟକ୍ତି ବିଶେଷ ନ ହୋଇ କୌଣସି ଅନୁଷ୍ଠାନ ମଧ୍ୟ ହୋଇପାରେ । 
* ଅନେକ ସମୟରେ ଜନସ୍ୱାର୍ଥ ମାମଲା ଭଳି ବିବାଦରେ ବହୁଜନ ସ୍ୱାର୍ଥ ନିମନ୍ତେ ଯେ କେହି ବ୍ୟକ୍ତି ବିଶେଷ ବାଦୀ ଭାବେ ଏଭଳି ଜନ ସ୍ୱାର୍ଥ ମାମଲା ଦାଖଲ କରିପାରିବେ ।
* ଦେୱାନୀ ମକଦ୍ଦମାଟିଏ ଚାଲିଥିବାବେଳେ ଯଦି ବାଦୀଙ୍କର ମୃତ୍ୟୁ ଦୁଏ, ତେବେ ମୂଳବାଦୀଙ୍କର ଉତ୍ତରାଧିକାରୀ ଉକ୍ତ ମକଦ୍ଦମାରେ ନୂତନ ବାଦୀ ଭାବେ ପକ୍ଷଭୁକ୍ତ ହେବେ ।
* ଆଇନାନୁମୋଦିତ ବିଶେଷ ପରିସ୍ଥିତିରେ ଏକ ଦେୱାନୀ ମକଦ୍ଦମାର ପ୍ରତିବାଦୀ ମଧ୍ୟ ଅଦାଲତଙ୍କ ଅନୁମତି ପୂର୍ବକ ବାଦୀ ଭାବେ ନିଜର ପକ୍ଷ ପରିବର୍ତ୍ତନ କରିପାରିବେ । 
* ଅଦାଲତି ପ୍ରକ୍ରିୟାରେ ବାଦୀକୁ ହିଁ ନିଜର ମାମଲା ଅଦାଲତରେ ପ୍ରମାଣ କରିବାକୁ ହେବ ।
:ମକଦ୍ଦମାର ଉଲ୍ଲେଖ ବେଳେ ପ୍ରଥମେ ବାଦୀ ଓ ପରେ ପ୍ରତିବାଦୀଙ୍କ ନାମ ଲେଖି ପ୍ରକାଶ କରାଯାଏ, ଯଥା; " ବାଦୀ ବନାମ ପ୍ରତିବାଦୀ"(Plaintiff Vs Defendant)

## ଆଧାର 
ଶ୍ରେଣୀ: ଭାରତୀୟ ଆଇନ
ଶାସ୍ତି (ଓଡ଼ିଆ କଥାଚିତ୍ର)

‌‌

**ଶାସ୍ତି**, ୧୯୮୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଧାଂଶୁ ମିଶ୍ର । ଏହି କଥାଚିତ୍ରଟିର କାହାଣୀ ଔପନ୍ୟାସିକ କାହ୍ନୁଚରଣ ମହାନ୍ତିଙ୍କ ଉପନ୍ୟାସ ଶାସ୍ତି ଉପରେ ପର୍ଯ୍ୟବେଷିତ । ବୃନ୍ଦାବନ ଜେନା ଏହି କଥାଚିତ୍ରଟି ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଗୁରୁ ଗୋପୀକୃଷ୍ଣ ବେହେରା ଏହି ଚଳଚ୍ଚିତ୍ରରେ ନୃତ୍ୟ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ମିହିର ଦାସ, ସ୍ନିଗ୍ଧା ମହାନ୍ତି, ବିଜୟ ମହାନ୍ତି, ଜୟୀରାମ ସାମଲ, ଦୁଃଖିରାମ ସ୍ୱାଇଁ, ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ, ହେମନ୍ତ ଦାସ, ଗୀତା ରାଓ, ଦୀପ୍ତିନାଥ, କାନ୍ତ ସିଂହ, ଶ୍ୟାମାମଣି ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ପୁରସ୍କାର
* ଶ୍ରେଷ୍ଠ ଚଳଚ୍ଚିତ୍ର(ରାଜ୍ୟ ଚଳଚ୍ଚିତ୍ର ପୁରସ୍କାର)

## ଅଭିନୟ
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ମିହିର ଦାସ
* ସ୍ନିଗ୍ଧା ମହାନ୍ତି
* ବିଜୟ ମହାନ୍ତି
* ଜୟୀରାମ ସାମଲ
* ଦୁଃଖିରାମ ସ୍ୱାଇଁ
* ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ
* ହେମନ୍ତ ଦାସ
* ଗୀତା ରାଓ
* ଦୀପ୍ତିନାଥ
* କାନ୍ତ ସିଂହ
* ଶ୍ୟାମାମଣି ତ୍ରିପାଠୀ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅତୀସ ମଜୁମଦାର । ଗୀତିକାର ବୃନ୍ଦାବନ ଜେନା ଏହି କଥାଚିତ୍ରଟିର ଗୀତ ରଚନା କରିଥିଲେ । ତୃପ୍ତି ଦାସ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୯ର ଓଡ଼ିଆ କଥାଚିତ୍ର
ବାମାପଦ ତ୍ରିପାଠୀ

**ବାମାପଦ ତ୍ରିପାଠୀ**, ଜଣେ ଓଡ଼ିଆ ସାମ୍ବାଦିକ ଏବଂ ସମ୍ପାଦକ । ସେ ଓଡ଼ିଶାର ପ୍ରମୁଖ ସମ୍ବାଦପତ୍ର ସମାଜର ମୁଖ୍ୟ ସମ୍ପାଦକଭାବରେ କାର୍ଯ୍ୟକରି ୨୦୨୦ ମସିହା ଜାନୁଆରୀ ମାସରେ ଅବସର ନେଇଥିଲେ । ସମାଜରେ ଯୋଗଦେବା ପୂର୍ବରୁ ତ୍ରିପାଠୀ ସମ୍ବାଦର ଏଡିଟେରିଆଲ ବୋର୍ଡ଼ର ମୁଖ୍ୟଭାବରେ କାର୍ଯ୍ୟ କରିଥିଲେ । ଏହା ବ୍ୟତିତ ସେ ପ୍ରଜାତନ୍ତ୍ରରେ ମଧ୍ୟ କାର୍ଯ୍ୟ କରିଥିଲେ । ସେ ସମ୍ବଲପୁର ବିଶ୍ୱବିଦ୍ୟାଳୟରୁ ପାଠ ପଢ଼ିଥିଲେ ।

## ସମ୍ମାନ ଓ ପୁରସ୍କାର 
* ଜାନକୀ ବଲ୍ଲଭ ସ୍ମାରକୀ ସମ୍ମାନ - ୨୦୧୮
* ଶ୍ରେଷ୍ଠ ସମ୍ପାଦକ(ଓଡ଼ିଶା ମିଡ଼ିଆ ସମ୍ମାନ) - ୨୦୧୭

## ଆଧାର
ଅତୀସ ମଜୁମଦାର

**ଅତୀସ ମଜୁମଦାର**(୧୯୩୩-୨୦୧୨) ଜଣେ ଓଡ଼ିଆ ଗାୟକ ଓ ସଙ୍ଗୀତ ନିର୍ଦ୍ଦେଶକ ଥିଲେ । ସେ ବହୁ ଓଡ଼ିଆ ଚଳଚ୍ଚିତ୍ର ଓ ଆକାଶବାଣୀରେ କଣ୍ଠଦାନ କରିଥିଲେ । ୧୯୮୯ର ଚଳଚ୍ଚିତ୍ର ଶାସ୍ତିରେ ସେ ସଙ୍ଗୀତ ନିର୍ଦ୍ଦେଶନା ମଧ୍ୟ ଦେଇଥିଲେ । ୨୦୦୨ ମସିହାରେ ଆକାଶବାଣୀରେ ସେ ୫୦ବର୍ଷ ପୂର୍ଣ୍ଣ କରିଥିଲେ ।

ଅତୀସ ୧୯୩୩ ମସିହାରେ ଜନ୍ମଗ୍ରହଣ କରିଥିଲେ । ପିଲାଦିନରୁ ସେ ସଙ୍ଗୀତପ୍ରତି ଆକର୍ଷିତ ଥିଲେ ଓ ନିଜ ମା'ଙ୍କଠାରୁ ସଙ୍ଗୀତ ଶିଖିଥିଲେ । ୨୦୦୨ ମସିହାରେ ସେ ଓଡ଼ିଶା ସଂଗୀତ ନାଟକ ଏକାଡେମୀ ପୁରସ୍କାର ଲାଭ କରିଥିଲେ । ୨୦୦୯ମସିହାରେ ସେ ଶାରଳା ପୁରସ୍କାର କମିଟିଦ୍ୱାରା ସମ୍ବର୍ଦ୍ଧୀତ ହୋଇଥିଲେ । ୨୦୧୨ ମଇ ମାସରେ ସେ ଇହଲିଳା ସମ୍ବରଣ କରିଥିଲେ ।

## ସମ୍ମାନ ଓ ପୁରସ୍କାର 
* ଓଡ଼ିଶା ସଂଗୀତ ନାଟକ ଏକାଡେମୀ ପୁରସ୍କାର - ୨୦୦୨
* ଶାରଳା ପୁରସ୍କାର କମିଟିଦ୍ୱାରା ସମ୍ବର୍ଦ୍ଧିତ - ୨୦୦୯
* ଆକାଶବାଣୀ କଟକ କେନ୍ଦ୍ରଦ୍ୱାରା ସମ୍ବର୍ଦ୍ଧିତ - ୨୦୦୨

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ସତୀ ପ୍ରଥା ନିଷେଧ ଅଧିନିୟମ, ୧୯୮୭

**ସତୀ ପ୍ରଥା ନିଷେଧ ଅଧିନିୟମ, ୧୯୮୭**  ଭାରତ ସରକାରଙ୍କ ପାର୍ଲିଆମେଣ୍ଟରେ ପାରିତ ଏକ ଅଧିନିୟମ । ତେବେ ପ୍ରଥମେ ଏହା ରାଜସ୍ଥାନ ସରକାରଙ୍କଦ୍ୱାରା ୧୯୮୭ ମସିହାରେ "ସତୀ ନିଷେଧ ଆଇନ, ୧୯୮୭" ନାମରେ ରାଜ୍ୟ ସରକାରଙ୍କଦ୍ୱାରା ଅଧିନିୟମିତ ହୋଇଥିଲା । ୧୯୮୮ ମସିହାରେ ଭାରତର ପାର୍ଲିଆମେଣ୍ଟରେ ପାରିତ ହେବା ପରେ ଏହା ସାରା ଭାରତରେ ଏକ ଅଧିନିୟମ ଭାବେ ଲାଗୁ ହେଲା ।

## ଅଧିନିୟମ ସଂପର୍କରେ 
ଇଂରେଜ ଶାସିତ ଭାରତରେ ଯେଉଁ କେତୋଟି କୁତ୍ସିତ କୁସଂସ୍କାର ଭାରତରେ ପ୍ରଚଳିତ ଥିଲା ତନ୍ମଧ୍ୟରୁ ସତୀ ପ୍ରଥା ଅତ୍ୟନ୍ତ ଘୃଣ୍ୟ ତଥା ନିନ୍ଦନୀୟ । ଏହି ପ୍ରଥାରେ ସ୍ତ୍ରୀ ବଞ୍ଚି ଥାଉ ଥାଉ ଯଦି ସ୍ୱାମୀର ମୃତ୍ୟୂ ହୁଏ ତେବେ ସ୍ତ୍ରୀକୁ ସ୍ୱାମୀର ଚିତାଗ୍ନୀରେ ଝାସ ଦେବାକୁ କୁହାଯାଉଥିଲା । ଅନେକ ସ୍ଥଳରେ ସ୍ତ୍ରୀକୁ ଜୋର ଜବରଦସ୍ତ  ମୃତ ସ୍ୱାମୀର ଚିତାଗ୍ନୀରେ ଜୀବନ୍ତ ଜାଳିଦିଆଯାଉଥିଲା । ଇଂରେଜଙ୍କ ଶାସନ କାଳରେ "Bengal Sati Regulation, 1829" ବଳରେ ଏହି ପ୍ରଥାକୁ ନିଷେଧ କରାଯାଇଥିଲା । ତେବେ ସ୍ୱାଧୀନ ଭାରତରେ ୧୯୮୮ ମସିହାର ଏହି ଅଧିନିୟମ ବଳରେ ଏଭଳି କୁତ୍ସିତ ପ୍ରଥାରେ ପ୍ରତ୍ୟକ୍ଷ କିମ୍ବା ପରୋକ୍ଷ ଭାବେ ସାମିଲ ଥିବା ସମସ୍ତ ବ୍ୟକ୍ତି ବିଶେଷ ତଥା ଏହି ପ୍ରଥାକୁ ମହିମାମଣ୍ଡନ କରୁଥିବା ସମସ୍ତ୍ ବ୍ୟକ୍ତି ବିଶେଷଙ୍କ ପାଇଁ ଦଣ୍ଡ ବ୍ୟବସ୍ଥା ଥିଲା ।
 
## ଆଧାର 
ଶ୍ରେଣୀ: ଭାରତୀୟ ଆଇନ
ଅଶୋକ ସ୍ୱାଇଁ

**ଅଶୋକ ସ୍ୱାଇଁ** (୧୦ ଜାନୁଆରୀ ୧୯୪୮ - ୦୭ ଜୁଲାଇ ୨୦୧୮), ଜୟଦେବ ପୁରସ୍କାରପ୍ରାପ୍ତ ଜଣେ ଓଡ଼ିଆ ସିନେମାଟୋଗ୍ରାଫର ଥିଲେ । ଜୀବନବ୍ୟାପି ଅବଦାନ ନିମନ୍ତେ ଅଶୋକ, ୨୦୧୫ ମସିହାରେ ଜୟଦେବ ପୁରସ୍କାର ଲାଭ କରିଥିଲେ । ନିଜର ୪୦ବର୍ଷ କର୍ମଜୀବନରେ ସେ ୩୦ରୁ ଅଧିକ ଓଡ଼ିଆ କଥାଚିତ୍ରରେ ସିନେମାଟୋଗ୍ରାଫି କରିଥିଲେ । ଚଳଚ୍ଚିତ୍ର ବ୍ୟତିତ ସେ ବହୁ ବୃତ୍ତଚିତ୍ର, ଟିଭି ଚଳଚ୍ଚିତ୍ର ଓ ଧାରାବାହିକରେ ମଧ୍ୟ ଚିତ୍ର ଉତ୍ତୋଳନ କରିଥିଲେ ।

ଅଶୋକ, ବେଙ୍ଗାଳୁରୁରୁ ଏସ ଜେ ପଲିଟେକନିକରୁ ସିନେମାଟୋଗ୍ରାଫିରେ ଡିପ୍ଲୋମା କରି, ୧୯୬୯ମସିହାରେ ନିଜ କର୍ମଜୀବନ ଆରମ୍ଭ କରିଥିଲେ । ନିଜ କର୍ମଜୀବନ ଆରମ୍ଭରୁ ସେ ଚେନ୍ନାଇର ଏମଭିଏମ ଷ୍ଟୁଡ଼ିଓ, ମୁମ୍ବାଇର ଆରକେ ଷ୍ଟୁଡ଼ିଓ ଆଦିରେ କାମ କରିବାର ସୁଯୋଗ ପାଇଥିଲେ । ୧୯୭୦ମସିହାରେ ସେ ଭାରତ-ରୁଷ ଶିଶୁ ଚଳଚ୍ଚିତ୍ର "ଦ ବ୍ଲାକ ମାଉଣ୍ଟେନ"ରେ ସହାୟକ କ୍ୟାମେରାମ୍ୟାନ ଭାବରେ କାର୍ଯ୍ୟ କରିଥିଲେ । ୧୯୭୩ମସିହାରେ ସେ ଦୂରଦର୍ଶନ କେନ୍ଦ୍ର କଟକରେ ଯୋଗ ଦେଇଥିଲେ । ୧୯୭୭ମସିହାରେ ସେ ସମର ସଲିମ ସାଇମନ ଚଳଚ୍ଚିତ୍ରରୁ କ୍ୟାମେରାମ୍ୟାନ ଭାବରେ କାର୍ଯ୍ୟାରମ୍ଭ କରି, ପରେ ବହୁ ଓଡ଼ିଆ ଚଳଚ୍ଚିତ୍ରରେ କାର୍ଯ୍ୟ କରିଥିଲେ । 

୨୦୧୮ ମସିହା ଜୁଲାଇ ୭ତାରିଖରେ ଅଶୋକ କଟକରେ ଦେହତ୍ୟାଗ କରିଥିଲେ ।

## ଓଡ଼ିଆ କଥାଚିତ୍ରରେ ଅବଦାନ 
* ଶେଷ ପ୍ରତୀକ୍ଷା - ୧୯୮୫
* ସୁବର୍ଣ୍ଣ ସୀତା
* ବତାସୀ ଝଡ଼ - ୧୯୮୧
* ପରଝିଅ ଘର ଭାଙ୍ଗେନା - ୧୯୮୫
* ମୁଁ ତୁମେ ଓ ସେ - ୧୯୮୨
* ରାଧା
* ଶଂଖା ସିନ୍ଦୂର
* ପୂଜାଫୁଲ - ୧୯୮୫
* ନଳ ଦମୟନ୍ତୀ - ୧୯୮୬
* ଭୁଲି ହୁଏନା - ୧୯୮୭
* ଜୟଦେବ - ୧୯୮୭
* ଛ ମାଣ ଆଠ ଗୁଣ୍ଠ - ୧୯୮୬
* କୁରୁକ୍ଷେତ୍ର - ୨୦୦୯
* ଗୋପରେ ବଢ଼ୁଛି କଳା କହ୍ନେଇ - ୧୯୯୪
* ଦାଦାଗିରି - ୧୯୯୩
* ଶାସ୍ତି - ୧୯୮୯
* ସହରୀ ବାଘ - ୧୯୮୫
* ବଡ଼ ଭାଉଜ - ୧୯୮୮
* ହିସାବ କରିବ କାଳିଆ - ୧୯୯୦
* ନ୍ୟାୟ ଅନ୍ୟାୟ
* କଥା ରହିଗଲା କାଳ କାଳକୁ

## ସମ୍ମାନ ଓ ପୁରସ୍କାର 
* ଜୟଦେବ ସମ୍ମାନ - ୨୦୧୫

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଚିତ୍ରତ୍ତୋଳକ
ସୋନିଆ ରାୟ

**ସୋନିଆ ରାୟ** (ଜନ୍ମ ୧୩ ନଭେମ୍ବର ୧୯୮୦)  ହିମାଚଳ ପ୍ରଦେଶରେ ଜନ୍ମ ଓ କାଙ୍ଗ୍ରାରେ ବଢ଼ିଥିଲେ । ସେ ଜଣେ ହାରତୀୟ ବନ୍ଧୁକଚାଳନା ଖେଳାଳି ଓ ପ୍ରଥମ ଭାରତୀୟ ଭାବେ ୨୦୦୬ରେ ବ୍ରାଜିଲର ଡବ୍ଲ୍ୟୁସି ରେସେଣ୍ଡେଠାରେ ବିଶ୍ୱକପ୍ ପଦକ ଜିତିଥିଲେ । ସେ ଚାଇନାରେ ୨୦୧୦ ଏସୀୟ କ୍ରୀଡାରେ ରୌପ୍ୟ ପଦକ ଜିତିଥିଲେ ।

## ଆଧାର
ପ୍ରତିଶୋଧ ଅପରାଧ ନୁହେଁ

**ପ୍ରତିଶୋଧ ଅପରାଧ ନୁହେଁ**, ୧୯୮୯ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ ନନ୍ଦ । ବିନୋଦ ନନ୍ଦ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ବିଜୟ ମହାନ୍ତି, ପୁଷ୍ପା ପଣ୍ଡା, ମିହିର ଦାସ, ଦେବୁ ବୋଷ, ଦେବୁ ବ୍ରହ୍ମା, ଦୁଃଖୀରାମ ସ୍ୱାଇଁ, ମାମିନା, ଜୟୀରାମ ସାମଲ, ଅସୀତ ପତି, ମୟୂରୀ, ମିନୁ, କୁନି ମିଶ୍ର ଆଦି କଳାକାରମାନେ ଏହି କଥାଚିତ୍ରଟି ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ବିଜୟ ମହାନ୍ତି
* ପୁଷ୍ପା ପଣ୍ଡା
* ମିହିର ଦାସ
* ଦେବୁ ବୋଷ
* ଦେବୁ ବ୍ରହ୍ମା
* ଦୁଃଖିରାମ ସ୍ୱାଇଁ
* ମାମିନା
* ଜୟୀରାମ ସାମଲ
* ଅସୀତ ପତି
* ମୟୂରୀ
* ମିନୁ 
* କୁନି ମିଶ୍ର

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ବିନୋଦ ନନ୍ଦ ଓ ଦିବ୍ୟଶ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦେବାଶିଷ ମହାପାତ୍ର, ଅନୁରାଧା ପୌଡ଼ୱାଲ, ସ୍ୱାଗତିକା ରଥ, ତାନସେନ ସିଂହ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୯ର ଓଡ଼ିଆ କଥାଚିତ୍ର
ଡିଫେନ୍ସ ଇନଷ୍ଟିଚ୍ୟୁଟ ଅଫ ଆଡ଼ଭାନ୍ସଡ ଟେକ୍ନୋଲୋଜି

**ଉନ୍ନତ ପ୍ରଯୁକ୍ତିବିଦ୍ୟା ପ୍ରତିରକ୍ଷା ସଂସ୍ଥାନ** (ଇଂରାଜୀ: Defence Institute of Advanced Technology) ଭାରତର ଏକ ଉନ୍ନତ ପ୍ରତିରକ୍ଷା ସମ୍ବନ୍ଧୀୟ ପ୍ରଯୁକ୍ତିବିଦ୍ୟା ବିଶ୍ୱବିଦ୍ୟାଳୟ ଅଟେ । ଏହି ସଂସ୍ଥା ଭାରତ ସରକାରଙ୍କର ପ୍ରତିରକ୍ଷା ଗବେଷଣା ଓ ବିକାଶ ସଂସ୍ଥା, ରକ୍ଷା ମନ୍ତ୍ରଣାଳୟ ଅଧିନରେ ଅଛି । ଏହି ବିଶ୍ୱବିଦ୍ୟାଳୟ ଭାରତର ପୁନେ ଜିଲ୍ଲା ଏବଂ ମହାରାଷ୍ଟ୍ରର ଗିରିନଗରରେ ଖଡ଼କୱାସଲା ଡ୍ୟାମ ପାଖରେ ଅବସ୍ଥିତ । 

## ବିଭାଗ 
ବିଶ୍ୱବିଦ୍ୟାଳୟଦ୍ୱାରା ୧୦ଟି ଶିକ୍ଷା ବିଭାଗ ଉପଲବ୍ଧ କରାଯାଇଛି :
* ମହାକାଶ ବୈଷୟିକ ଶିକ୍ଷା 
* କମ୍ପ୍ୟୁଟର ବୈଷୟିକ ଶିକ୍ଷା 
* ଇଲେକଟ୍ରୋନିକସ୍‌ ବୈଷୟିକ ଶିକ୍ଷା 
* ପଦାର୍ଥଭିତ୍ତିକ ବୈଷୟିକ ଶିକ୍ଷା 
* ଯାନ୍ତ୍ରିକ ବୈଷୟିକ ଶିକ୍ଷା 
* ଜୀବବିଜ୍ଞାନ ଓ ପ୍ରଯୁକ୍ତିବିଦ୍ୟା 
* ପ୍ରଯୁକ୍ତିବିଦ୍ୟା ପରିଚାଳନା
* ବ୍ୟବହାରିକ ରାସାୟନିକ ବିଜ୍ଞାନ 
* ବ୍ୟବହାରିକ ଗଣିତ 
* ବ୍ୟବହାରିକ ପଦାର୍ଥ ବିଜ୍ଞାନ 

## ରହିବା ସୁବିଧା 
ବିଶ୍ୱବିଦ୍ୟାଳୟ ଅଧୀନରେ ଥିବା ପଏଣ୍ଟସ୍‌ ନାମକ ଛାତ୍ରାବାସ ଦେୟଯୁକ୍ତ ରହିବାର ସୁବିଧା ରହିଛି । ଏଥିରେ ବିଶ୍ୱବିଦ୍ୟାଳୟ ପକ୍ଷରୁ ୨୦୦ରୁ ଅଧିକ କୋଠରୀର ବ୍ୟବସ୍ଥା ଅଛି । ପ୍ରତ୍ୟେକ କୋଠରୀ ସହ ସଂଯୁକ୍ତ ଶୌଚାଳୟ ମଧ୍ୟ ଅଛି । ଗୋଟିଏ କୋଠରୀରେ ୪ ଜଣ ରହିବାର ସୁବିଧା ଅଛି, ଯେଉଁଠି ପ୍ରତି ଛାତ୍ରଙ୍କୁ ଦିନପିଛା ମାତ୍ର ୧୭୫ ଟଙ୍କା ଦେୟ ଦେବାକୁ ପଡିଥାଏ । 
୨୦୧୮ ମସିହା ମାର୍ଚ୍ଚ ମାସରୁ ସେତେବେଳର ଉପକୁଳାଧିପତି ସୁରେନ୍ଦ୍ର ପାଲ ଛାତ୍ରଛାତ୍ରୀଙ୍କ ପାଇଁ ନୂଆ ଛାତ୍ରାବାସ ନିର୍ମାଣ ଆରମ୍ଭ କରିଛନ୍ତି 
## ଆଧାର 
## ବାହ୍ୟ ଆଧାର 
* 

ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ଓଡ଼ିଶାରେ ମହାବିଦ୍ୟାଳୟ ଓ ବିଶ୍ୱବିଦ୍ୟାଳୟ
ଭାରତୀୟ ଆଇନରେ ବ୍ୟଭିଚାର

ଭାରତୀୟ ଦଣ୍ଡ ସଂହିତାର ଧାରା ୪୯୭ରେ **ବ୍ୟଭିଚାର**ର ପରିଭାଷା ତଥା ବ୍ୟଭିଚାର ନିମନ୍ତେ ଦଣ୍ଡ ବିଷୟରେ ଉଲ୍ଲେଖ ରହିଛି । ଏହି ପରିଭାଷା ଅନୁସାରେ ଜଣେ ପୁରୁଷ ଯଦି ଅନ୍ୟ ସ୍ତ୍ରୀସହ, ଯାହାକୁ ସେ ଅନ୍ୟର ବିବାହିତ ସ୍ତ୍ରୀ ବୋଲି ଜାଣେ, ଉକ୍ତ ପୁରୁଷର ସହମତି ବିନା ସେହି ସ୍ତ୍ରୀର ସହମତିରେ ଯୌନ ସମ୍ଭୋଗ କରେ ତାହା ଆଇନଗତ ଭାବେ ବ୍ୟଭିଚାର ଅପରାଧର ଅନ୍ତର୍ଭୁକ୍ତ ଅଟେ । ବ୍ୟଭିଚାର ଅଭିଯୁକ୍ତ ପୁରୁଷ ପାଇଁ ଦଣ୍ଡର ପ୍ରାବଧାନ ଥିଲେ ବି ବ୍ୟଭିଚାରୀ ସ୍ତ୍ରୀ ପାଇଁ ଦଣ୍ଡର ବ୍ୟବସ୍ଥା ଭାରତୀୟ ଆଇନରେ ନାହିଁ । ତେବେ  ହିନ୍ଦୁ ବିବାହ ଅଧିନିୟମ, ୧୯୫୫ର ପ୍ରବଧାନ ଅନୁସାରେ ବ୍ୟଭିଚାର ଭଳି ଅପରାଧରେ ଲିପ୍ତ ଥିବା କାରଣରୁ ପତି କିମ୍ବା ପତ୍ନୀ ନିଜର ଜୀବନ ସାଥୀ ବିରୁଦ୍ଧରେ ବିବାହ ବିଚ୍ଛେଦ ପାଇଁ ମକଦ୍ଦମା କରିପାରିବେ । 
## ପରିଭାଷା 
ଭାରତୀୟ ଦଣ୍ଡ ସଂହିତା,୧୮୬୦ର ଧାରା ୪୯୭ର ପରିଭାଷା ହେଉଛି:
:Adultery-"Whoever has sexual intercourse with a person who is and whom he knows or has reason to believe to be the wife of another man, without the consent or connivance of that man, such sexual intercourse not amounting to the offense of rape, is guilty of the offense of adultery, and shall be punished with imprisonment of either description for a term which may extend to five years, or with fine, or with both. In such case the wife shall not be punishable as an abettor."

::ଅର୍ଥାତ (ଅନୁବାଦ)

:"ବ୍ୟଭିଚାର":-ଯେ କେହି ବି ବ୍ୟକ୍ତି ଅନ୍ୟ ସହିତ, ଯାହାକୁ ସେ ଅନ୍ୟ କେଉଁ ପୁରୁଷର ସ୍ତ୍ରୀ ବୋଲି ଜାଣେ, ସେହି ପୁରୁଷର ସହମତି ବିନା ଏବଂ ଉକ୍ତ ସ୍ତ୍ରୀର ସହମତିରେ ଯୌନ ସମ୍ଭୋଗ କରେ, ତେବେ ସେ ଧର୍ଷଣ ଅପରାଧର ଅଭିଯୁକ୍ତ ନ ହୋଇ  ବ୍ୟଭିଚାର ଅପରାଧରେ ଅଭିଯୁକ୍ତ ହେବେ ଏବଂ ଜୋରିମାନା କିମ୍ବା ସର୍ବାଧିକ ପାଞ୍ଚବର୍ଷ ଜେଲ ଅଥବା ଉଭୟ ଦଣ୍ଡରେ ଦଣ୍ଡିତ ହେବେ ।"

## ଉଚ୍ଚତମ ନ୍ୟାୟାଳୟଙ୍କ ଏ ସଂକ୍ରାନ୍ତୀୟ ନବୀନତମ ଆଦେଶ 
ଏ ସଂକ୍ରାନ୍ତୀୟ ଏକ ମାମଲାର ବିଚାର ପୂର୍ବକ ନିକଟରେ ଭାରତର ଉଚ୍ଚତମ ନ୍ୟାୟାଳୟ ବ୍ୟଭିଚାର ସଂପର୍କୀୟ ଧାରା ୪୯୭କୁ ଅସାମ୍ବିଧାନିକ ଘୋଷଣା କରିଛନ୍ତି । ତେବେ ଏହା ବିବାହ ବିଚ୍ଛେଦ ନିମନ୍ତେ ଏକ ଆଇନଗତ କାରଣ ଭାବେ ପରିଗଣିତ ହେବ ।

## ଆଧାର 
ଶ୍ରେଣୀ: ଭାରତୀୟ ଆଇନ
ଘଡ଼ି ଚଳନ

**ଘଡ଼ି ଚଳନ**  (ଇଂରାଜୀ: Clock drive) ଦୂରବୀକ୍ଷଣ ଯନ୍ତ୍ରକୁ ବୁଲାଇବାପାଇଁ ଏକ ସ୍ୱୟଂକ୍ରିୟ ପଦ୍ଧତି । ଏହା ସାହାଯ୍ୟରେ ମହାକାଶର କୌଣସି ଏକ ନିର୍ଦ୍ଧିଷ୍ଟ ବସ୍ତୁ ଆଡ଼କୁ ଦୂରବୀକ୍ଷଣକୁ ମୁହାଁଇ ରଖାଯାଇପାରେ । ଏହାକୁ ଯଦି ସଦାସର୍ବଦା କାର୍ଯ୍ୟଶୀଳ ରଖାଯାଏ, ତେବେ ଏହା ଦୂରବୀକ୍ଷଣ ଯନ୍ତ୍ରକୁ ଏକ ପୂର୍ଣ୍ଣ ବୃତ୍ତାକାର ପଥରେ ୨୩ ଘଣ୍ଟା ୫୬ ମିନିଟରେ ଘୁରାଇ ଆଣେ । ଏହା ମୁଖ୍ୟତଃ ଦୂରବୀକ୍ଷଣ ଯନ୍ତ୍ରର ଗୋଟିଏ ଲମ୍ବକୁ ଗ୍ରହନକ୍ଷତ୍ରାଦିଙ୍କର ଆପେକ୍ଷିକ ଗତି ସହ ସାମଞ୍ଜସ୍ୟ ରଖିବା ନିମନ୍ତେ ବ୍ୟବହୃତ ହୋଇଥାଏ ।
## ଇତିହାସ 
ଘଡ଼ି ଚଳନର ପ୍ରକୃତ ଉଦ୍ଭାବକଙ୍କ ସମ୍ପର୍କରେ ବିଶେଷ ଧାରଣା ନାହିଁ । ୧୦୯୪ ମସିହାରେ ଚୀନର ସୁ ସଙ୍ଗ ପ୍ରଥମେ ଏକ ହସ୍ତଚାଳିତ ଘଡ଼ି ଚଳନ ନିର୍ମାଣ କରିଥିଲେ, ଯେଉଁଥିରେ ଅନେକ ବୈଶିଷ୍ଟ୍ୟ ଥିଲା । 
ସପ୍ତଦଶ ଏବଂ ଅଷ୍ଟାଦଶ ଶତାବ୍ଦୀରେ ଭୁସମାନ୍ତରାଳ ଦୂରବୀକ୍ଷଣ ଯନ୍ତ୍ର ସହ ଘଡ଼ି ଚଳନ ଯନ୍ତ୍ରପାତି ସଂଯୁକ୍ତ ହୋଇ ତିଆରି ହେବା ଆରମ୍ଭ ହେଲା । ଏପରିକି ଇଂରାଜୀ ମହାକାଶବିଜ୍ଞାନୀ ରବର୍ଟ ହୁକେଙ୍କର ୧୬୭୪ ମସିହାର ଗବେଷଣାପତ୍ରରେ ସୂକ୍ଷ୍ମମାପକ ପ୍ରକ୍ରିୟାରେ ଏହାର ଉପଯୋଗିତା ବିଷୟରେ ବିଶଦ ବର୍ଣ୍ଣନା କରିଛନ୍ତି । ପ୍ରଥମ ବ୍ୟବହାର-ଉପଯୋଗୀ ଘଡ଼ିଚାଳିତ ଦୂରବୀକ୍ଷଣ ଯନ୍ତ୍ର ୧୮୨୪ ମସିହାରେ ନିର୍ମିତ ହୋଇଥିଲା । ତାହା ଥିଲା ଯୋଶେଫ୍ ଭନ୍ ଫ୍ରାଉନହୋଫେରଙ୍କର 'ଗ୍ରେଟ ଡରପାଟ' ପ୍ରତିସରଣକ, ଯେଉଁଥିରୁ ଧୀରେ ଧୀରେ ଅନ୍ୟ ଉନ୍ନତ ଦୂରବୀକ୍ଷଣ ଯନ୍ତ୍ର ତିଆରି ହେବାର ଧାରା ସୃଷ୍ଟି ହୋଇଥିଲା ।
## ଆଧାର 
ଶ୍ରେଣୀ:ମହାକାଶ ବିଜ୍ଞାନ
ଶ୍ରେଣୀ:ବିଜ୍ଞାନ
ଇଟିଲି ପିଠା

**ଇଟିଲି** () (ଇଂରାଜି ଭାଷା)ରେ (IPA:), ଏକ ଦକ୍ଷିଣ-ଭାରତୀୟ ବ୍ୟଞ୍ଜନ ଅଟେ । ଏହା ଧଳା ରଙ୍ଗର ନରମ, ଫୁଲକା ଓ ୨-୩ ଇଞ୍ଚ ବ୍ୟାସ ଯୁକ୍ତ ହୋଇଥାଏ । ଏହା ଭାରତୀୟ ଉପ-ମହାଦ୍ୱୀପର ସମଗ୍ର ଭାରତ ଓ ଉତ୍ତର ଶ୍ରୀଲଙ୍କାରେ ଜଳଖିଆ ଭାବେ ଖିଆଯାଏ । ଏହି କେକ ସଦୃଶ ପିଠା ମୁଖ୍ୟତଃ ବଜାରରେ ମିଳୁଥିବା ସ୍ୱତନ୍ତ୍ର "ଇଟିଲି ଛାଞ୍ଚ"ରେ ପ୍ରସ୍ତୁତ କରାଯାଏ । ଇଟିଲିକୁ ବିଶ୍ୱର ସର୍ବୋଚ୍ଚ ସ୍ୱାସ୍ଥ୍ୟ ବର୍ଦ୍ଧକ ଖାଦ୍ୟ ବୋଲି ବିଶ୍ୱାସ କରାଯାଏ ।

ଇଟିଲିର ବହୁ ପ୍ରକାର ଭିନ୍ନତା ରହିଛି, ଯେଉଁଥିରେ ରାଭା ଇଟିଲି ସାମିଲ ରହିଛି । ଏହା ସୁଜିରୁ ପ୍ରସ୍ତୁତ ହୋଇଥାଏ । କ୍ଷେତ୍ରୀୟ ରୂ
ପରେ ଓଡ଼ିଶାରେ ସନ୍ନା, କୋଙ୍କଣ ଓ ଏଣ୍ଡୁରି ପିଠା ସାମିଲ ରହିଛି ।  

## ଇତିହାସ 
ଇଟିଲିର ଦକ୍ଷିଣ ଭାରତୀୟ ଭୋଜନରେ ଲମ୍ବା ଇତିହାସ ରହିଛି । ଏହାର ଉଲ୍ଲେଖ ଶିବକୋଟ ଆଚାର୍ଯ୍ୟଙ୍କ "କନ୍ନଡ଼" ପ୍ରଲେଖରେ ୯୨୦CEରେ ମିଳିଥାଏ,
 ଓ ଜଣାଯାଏ କି,ଏହା କେବଳ ଚୋପାଛଡା ବିରିର ବଟା ମିଶ୍ରଣରୁ ପ୍ରସ୍ତୁତ କରାଯାଏ । ଚମ୍ବୁଦରାୟ-ଦ୍ୱିତୀୟ, ପ୍ରାଚୀନତମ କନ୍ଣଡ ବିଶ୍ୱକୋଷ ଲୋକପ୍ରକାରର ରଚୟିତା ସଂ ୧୦୨୫ ମସିହାରେ ଇଟିଲି ପ୍ରସ୍ତୁତିର ବିଧି ବର୍ଣ୍ଣନା କରିଛନ୍ତି । କଳାବିରିକୁ ଗୋଟିଏ ରାତି ପାଣିରେ ବତୁରାଇ ପରେ ତାହାକୁ ବାଟି ସେଥିରେ ଦହି ଓ ମସଲା ମିଶାଇ ଏକ ସ୍ୱତନ୍ତ୍ର ଇଟିଲି ଛାଞ୍ଚରେ ପ୍ରସ୍ତୁତ କରାଯାଏ । କନ୍ଣଡ଼ ରାଜା ଏବଂ ଜ୍ଞାନୀ "ସୋମେଶ୍ୱେ ତୃତୀୟ" ବର୍ତ୍ତମାନ କର୍ଣ୍ଣାଟକରେ ରାଜ କରୁଛନ୍ତି । ସେ ମଧ୍ୟ ନିଜ ବିଶ୍ୱକୋଷରେ ଇଟିଲିକୁ ସ୍ଥାନ ଦେଇଛନ୍ତି । ଏହି କୋଷକୁ ସେ ମାନସୋଲ୍ଲାସ ନାମରେ ୧୧୩୦ଇଂରେ ବନେଇଥିଲେ । ସେଥିରେ ଚାଉଳକୁ ମିଶାଇବାର କୌଣସି ମଧ୍ୟ ଜ୍ଞାତ ସତ୍ରହବିଂ ଶତାବ୍ଦୀ ପର୍ଯ୍ୟନ୍ତ ମିଳିନଥିଲା । ପରେ ଖୋଜା ହେବାପରେ ଜଣାପଡିଲା କି, ଚାଉଳ ମିଶାଇବାଦ୍ୱାରା କିଣ୍ୱନ ପ୍ରକ୍ରୀୟାର ଗତି ଧରିଥାଏ । ହୁଏତ ସାମଗ୍ରୀରେ କିଛି ପରିବର୍ତ୍ତନ ଆସିଥାଏ କିନ୍ତୁ ପାକବିଧି ସମାନ ଅଟେ ।  

## ପ୍ରସ୍ତୁତୀ
ପ୍ରଥମେ ଚାଉଳ ଓ ବିରିକୁ ୫-୬ ଘଣ୍ଟା ପାଣିରେ ବତୁରାଇ ରଖାଯାଉ । ପରେ ଚାଉଳ ଓ ବିରିକୁ ଭଲଭାବେ ଧୋଇ ଭଲଭାବେ ଗ୍ରାଇଣ୍ଡିଙ୍ଗ କରିଦିଆଯାଉ । ପରେ ସେଥିରେ ଆବଶ୍ୟକ ଅନୁଯାଇ ଲୁଣ ପକାଇ ଭଲଭାବେ ଘାଣ୍ଟି ୧-୨ ଘଣ୍ଟା ରଖିଦିଆଯଉ । ଇଟିଲି ଛାଞ୍ଚରେ କିଛି ପାଣିଦେଇ ଚୁଲାରେ ବସାଇ ଫୁଟାଇ ଦିଆଯାଉ । ପରେ ସେହି ଛାଞ୍ଚରେ ତେଲଦେଇ ପ୍ରସ୍ତୁତ ଆଣକୁ ପକେଇ ୧୦-୨୫ ମିନିଟ ପର୍ଯ୍ୟନ୍ତ ଢାଙ୍କୁଣି ଘୋଡାଇ ଦିଆଯାଉ । ଇଟିଲିକୁ ନଡିଆ ପୂର ଦେଇ ମଧ୍ୟ ପ୍ରସ୍ତୁତ କରାଯାଇ ପାରେ । ଅନ୍ୟ ଏକ ପାରମ୍ପରିକ ଉପାୟ ରୂପେ ଇଟିଲିକୁ ପତ୍ର ସାହାଯ୍ୟରେ ମଧ୍ୟ ପ୍ରସ୍ତୁତ କରାଯାଏ ।

**ଇଟିଲି ପ୍ରସ୍ତୁତି ପ୍ରଣାଳୀ**

Idly Ingredients.jpg
Idli Batter.JPG 
Idli Making Plate.JPG 
Idli Batter to Making Plate.JPG 
Idli Making Plates.JPG  
Idli Make in Steam.JPG 
Idli in Idli Cooking Vessel.JPG 
Idlis Ready.JPG 
Idlis Detatched From Cooker.JPG 

## ପରସା
ସାଧାରଣତଃ ସାଧା ଇଟିଲିର ସ୍ୱାଦ ହାଲୁକା ହୋଇଥାଏ , ଏଥିପାଇଁ ଏକ ମସଲାର ଆବଶ୍ୟକତା ମନେକରିଥାଏ । ଏହାକୁ ପ୍ରାୟତଃ ସମ୍ବର ସହିତ ପରସା ଯାଏ । କିନ୍ତୁ କିଛି କ୍ଷେତ୍ରରେ ବ୍ୟକ୍ତିଗତ ସ୍ୱାଦ ଅନୁଯାଇ ପ୍ରାୟ ଭିନ୍ନ ହୋଇଥାଏ । ସେଥିପାଇଁ ଏହାକୁ ନଡିଆ ଚଟଣୀ, ପୁଦିନା ଚଟଣୀ କିମ୍ବା ମସଲା ଯୁକ୍ତ ତରକାରୀ କିମ୍ବା ଡାଲେମା ସହିତ ପରସା ଯାଏ ।    

**ଇଟିଲି**
 
File:Idly sambar vada.JPG
File:ఇడ్లీలు (2).jpg
File:Button_idli.JPG
File:Muday.JPG
File:Sanna (Commons).jpg

## ଆଧାର
ଶ୍ରେଣୀ:ଖାଦ୍ୟ
ପରିବାର ଅଦାଲତ ଅଧିନିୟମ, ୧୯୮୪

**ପାରିବାରିକ ଅଦାଲତ ଅଧିନିୟମ, ୧୯୮୪** ଭାରତୀୟ ପାର୍ଲିଆମେଣ୍ଟଦ୍ୱାରା ୧୯୮୪ ମସିହାରେ କାର୍ଯ୍ୟକାରୀ କରାଯାଇଥିବା ଏକ ଅଧିନିୟମ ।
## ଅଧିନିୟମ ସମ୍ପର୍କରେ 
ପାରିବାରିକ ମାମଲାଗୁଡିକରେ ଏହାର ପକ୍ଷ ତଥା ବିଷୟବସ୍ତୁର ଭିନ୍ନତା ଦୃଷ୍ତିରୁ ଏଭଳି ମାମଲାର ବିଚାର ପ୍ରକ୍ରିୟା ଅନ୍ୟସବୁ ସାଧାରଣ ଦେୱାନୀ ମାମଲାର ବିଚାର ଭଳି ନ ହୋଇ ଏକ ବିଶେଷ ଧାରା ମାଧ୍ୟମରେ ହେବା ଦରକାର ବୋଲି ଭାରତୀୟ ଆଇନ କମିଶନ ତାଙ୍କ ୫୯ତମ ବିବରଣୀରେ ପ୍ରକାଶ କରିଥିଲେ । ୧୯୭୬ ମସିହାରେ ଭାରତର ଦେୱାନୀ କାର୍ଯ୍ୟବିଧି ସଂହିତା ଏହି ଉଦ୍ଦେଶ୍ୟରେ ସଂଶୋଧନ କରାଯାଇଥିଲେ ବି, ପାରିବାରିକ ମାମଲା ସଂକ୍ରାନ୍ତୀୟ ମୂଳ ଲକ୍ଷ୍ୟ ହାସଲ କରିବାରେ ଏହା ଯଥେଷ୍ଟ ନ ଥିଲା ।  ଅତଏବ, ବିବାହ, ଭରଣପୋଷଣ ଆଦି ପାରିବାରିକ ମାମଲାଗୁଡିକରେ ଆପୋଷ ବୁଝାମଣା ତଥା ତ୍ୱରିତ ବିଚାର ଜରିଆରେ ଫୈସଲା ନିଶ୍ଚିତ କରିବା ପାଇଁ ପାରିବାରିକ ଅଦାଲତ ଅଧିନିୟମ, ୧୯୮୪ ଭାରତ ସରକାରଙ୍କଦ୍ୱାରା ଅଧିନିୟମିତ କରାଗଲା । ଏହି ଅଧିନିୟମର ଧାରା ୩  ଅନୁସାରେ ପାରିବାରିକ ଅଦାଲତ ପ୍ରତିଷ୍ଠା ନିମିତ୍ତ ପ୍ରାବଧାନ ରହିଛି । ଉକ୍ତ ପ୍ରାବଧାନ ଅନୁସାରେ ସଂପୃକ୍ତ ଉଚ୍ଚ ନ୍ୟାୟାଳୟ ସହ ପରାମର୍ଶ ପୂର୍ବକ ରାଜ୍ୟ ସରକାର ପ୍ରତି ସହର କିମ୍ବା ଏଭଳି ଅଞ୍ଚଳରେ ପରିବାର ଅଦାଲତ ପ୍ରତିଷ୍ଠା କରିବେ ଯାହାର ଜନସଂଖ୍ୟା ୧ ଲ଼କ୍ଷରୁ ଅଧିକ ହୋଇଥିବ । ପାରିବାରିକ ଅଦାଲତ ଉଚ୍ଚ ନ୍ୟାୟାଳୟଙ୍କ ଅଧିନସ୍ଥ ହେବ ଯାହାର କି ସଂପୃକ୍ତ ରାଜ୍ୟ ମଧ୍ୟରେ ଗୋଟିଏ ପରିବାର ଅଦାଲତରୁ ଅନ୍ୟ ଏକ ପରିବାର ଅଦାଲତକୁ ମାମଲାଟିଏ ସ୍ଥାନାନ୍ତର କରିବା କ୍ଷମତା ରହିବ ।

## ବିଶେଷ ପ୍ରାବଧାନ 
* ଉକ୍ତ ଅଧିନିୟମର ଧାରା ୯ ଅନୁସାରେ ପରିବାର ଅଦାଲତରେ ମାମଲାଟିଏ ଦାଖଲ ହେଲେ, ପ୍ରଥମେ ପରିବାର ଅଦାଲତ ଦୁଇ ପକ୍ଷଙ୍କ ମଧ୍ୟରେ ଆପୋଷ ବୁଝମଣା ମଧ୍ୟରେ ମାମଲାର ସମାଧାନ କରିବା ପାଇଁ ଉଦ୍ୟମ କରିବେ ।
* ଉକ୍ତ ଅଧିନିୟମର ଧାରା ୧୧ ଅନୁସାରେ ପରିବାର ଅଦାଲତରେ ମାମଲାଗୁଡିକ ଅଦାଲତଙ୍କ ଆଦେଶ ପ୍ରକାରେ କିମ୍ବା କୌଣସି ପକ୍ଷ ଚାହିଁଲେ ମାମଲାର ବିଚାର ପ୍ରକ୍ରୀୟା ଗୋପନୀୟତାର ସହ (in camera) କରାଯିବ ।
* ଉକ୍ତ ଅଧିନିୟମର ଧାରା ୧୩ ଅନୁସାରେ ପରିବାର ଅଦାଲତରେ ମାମଲାଟିଏ ବିଚାର ବେଳେ ସାଧାରଣତଃ ପକ୍ଷମାନେ ଓକିଲ ମାଧ୍ୟମରେ ମାମଲା ପରିଚାଳନା ପାଇଁ ଏକ ଅଧିକାର ଭାବେ ଦାବୀ କରିପାରିବେ ନାହିଁ, ତେବେ ବିଶେଷ ପରିସ୍ଥିତିରେ ଅଦାଲତ ଚାହିଁଲେ କୌଣସି ପକ୍ଷଙ୍କୁ ଓକିଲ ମାଧ୍ୟମରେ ପକ୍ଷ ରଖିବା ପାଇଁ ଅନୁମତି ଦେଇପାରିବେ ।
* ଉକ୍ତ ଅଧିନିୟମର ଧାରା ୧୯(୨) ଅନୁସାରେ ପାରିବାରିକ ଅଦାଲତରେ ଦୁଇ ପକ୍ଷଙ୍କ ସହମତିରେ ହୋଇଥିବା ଫୈସଲା ପରେ ଏହି ଫୈସଲା ବିରୁଦ୍ଧରେ ଅପିଲ ହୋଇପାରିବ ନାହିଁ ।
*  ଉକ୍ତ ଅଧିନିୟମର ଧାରା ୨୧ ପ୍ରକାରେ ସଂପୃକ୍ତ ଉଚ୍ଚ ନ୍ୟାୟାଳୟ ଉକ୍ତ ଅଧିନିୟମର ନିହିତ ଉଦ୍ଦେଶ୍ୟ କାର୍ଯ୍ୟକାରିତା ନିମନ୍ତେ ଆବଶ୍ୟକୀୟ ଆଇନ ପ୍ରଣୟନ କରିବେ । 
* ଉକ୍ତ ଅଧିନିୟମର ଧାରା ୨୩ ପ୍ରକାରେ ସଂପୃକ୍ତ ରାଜ୍ୟ ସରକାର ଉକ୍ତ ଅଧିନିୟମର ନିହିତ ଉଦ୍ଦେଶ୍ୟ କାର୍ଯ୍ୟକାରିତା ନିମନ୍ତେ ଆବଶ୍ୟକୀୟ ଆଇନ ଲାଗୁ କରିବେ । ଏହି ପ୍ରାବଧାନ ପ୍ରକାରେ ଓଡ଼ିଶା ସରକାରଙ୍କଦ୍ୱାରା "The Family Courts (Orissa) Rules, 1990" ଲାଗୁ କରାଯାଇଛି ।

## ଆହୁରି ପଢନ୍ତୁ 
"Family Courts Act"
## ଆଧାର 
ଶ୍ରେଣୀ: ଭାରତୀୟ ଆଇନ
ସାନନ୍ଦ ଦ୍ୱିଜ

ସାନନ୍ଦ ଦ୍ୱିଜ ଅଷ୍ଟାଦଶ ଶତାବ୍ଦୀର ଜଣେ ଓଡ଼ିଆ କବି ଥିଲେ ।

ଏହି କବିଙ୍କ କୁଳ ପରିଚୟ କିମ୍ବା ଆନୁଷଙ୍ଗିକ ତଥ୍ୟ ରାଶି କିଛି ମିଳି ନାହିଁ । ମାତ୍ର ମହାପ୍ରଭୁ ଶ୍ରୀଜଗନ୍ନାଥଙ୍କୁ ଲକ୍ଷକରି ତାଙ୍କ ରଚିତ ଦୁଇଟି ଜଣାଣ ତାଙ୍କୁ ଲୋକପ୍ରିୟ କରାଇପାରିଛି । ସେହି ଦୁଇଟି ହେଲା 
# "କାହାକୁ ମୁଁ କରିବଇ ସାକ୍ଷୀ ହେ ଚକାଆକ୍ଷି"
# କରୁଣାକର ! ଆହେ କରୁଣାକର   ଆରତେ ଡାକୁଅଛି ଯୋଡିଣ କର ହେ ।

ତାଙ୍କର ଏହି ଦିଓଟି ଜଣାଣ ତାଙ୍କର ଏକାନ୍ତ ଜଗନ୍ନାଥ ଭକ୍ତି ବିଷୟରେ ସୂଚାଇ ଦିଏ ।

## ଗ୍ରାମୋଫୋନ ରେକର୍ଡରେ ସାନନ୍ଦ ଦ୍ୱିଜଙ୍କ ଜଣାଣ  
ଜଗନ୍ନାଥ ପ୍ରେମୀ, ସାହିତିକ୍ୟ ତଥା ଚିକତ୍ସକ ଶ୍ରୀ କବି ପ୍ରସାଦ ମିଶ୍ର ଓ ରାଉଲକେଲାର ରାଉଲକେଲା କଳା ପରିଷଦ ୧୯୭୭ ମସିହାରେ ସାନନ୍ଦ ଦ୍ୱିଜଙ୍କ "କାହାକୁ ମୁଁ କରିବଇ ସାକ୍ଷୀ ହେ ଚକାଆକ୍ଷି" ଜଣାଣକୁ କଲିକତାର ଇନରେକୋ ରେକର୍ଡ କମ୍ପାନୀ ଜରିଆରେ ଗ୍ରାମୋଫୋନ ରେକର୍ଡ଼ ମାଧ୍ୟମରେ ଆଣିଥିଲେ । କଣ୍ଠ ଦାନ କରିଥିଲେ ଗାୟିକା ଶ୍ରୀମତୀ ନିର୍ମଳା ମିଶ୍ର, ସ୍ୱର ସଂଯୋଜନା କରିଥିଲେ ଶ୍ରୀ ବଂଶୀଧର ଦ୍ୱିବେଦୀ, ସଂଗୀତ ନିର୍ଦ୍ଧେଶନା ଦେ‍ଇଥିଲେ ଶ୍ରୀ ଭିକାରୀ ବଳ ।  

ପରେ  ପରେ କଲିକତାର ଗଠାନୀ ରେକର୍ଡ଼ କମ୍ପାନୀ ଶ୍ରୀ ଭିକାରୀ ବଳଙ୍କ କଣ୍ଠରେ  ଏହି ଜଣାଣର ଗ୍ରାମୋଫୋନ ରେକର୍ଡ଼ ପ୍ରସ୍ତୁତ କରାଇଥିଲେ (ରେକର୍ଡ଼ ନାମ - "ଶ୍ୟାମ ହେ") ।  ଏହି ରେକର୍ଡଗୁଡ଼ିକ ଲୋକପ୍ରିୟ ହୋଇଥିଲେ । 
 

## ଆଧାର 
ଶ୍ରେଣୀ:ଅଷ୍ଟାଦଶ ଶତାବ୍ଦୀର ଓଡ଼ିଆ କବି
ସୀମା ତୋମାର

**ସୀମା ତୋମାର** () (ଜନ୍ମ ୩ ଜୁଲାଇ ୧୯୮୨) ଜଣେ ଭାରତୀୟ ଟ୍ରାପ୍ ବନ୍ଧୁକଚାଳନା ଖେଳାଳି । ସେ ଏକମାତ୍ର ଭାରତୀୟ ଭାବେ ବିଶ୍ୱକପରେ ସଟ୍‌ଗନ୍‌ରେ ରୌପ୍ୟ ପଦକ ଜିତିଥିଲେ । ସେ ଜହରୀ ଗ୍ରାମର ବାସିନ୍ଦା । ତାଙ୍କ ପରିବାରରେ ପ୍ରତି ତୃତୀୟ ମହିଳା ଜଣେ ବନ୍ଧୁକଚାଳନା ଖେଳାଳି ଓ ତାଙ୍କ ମାଆ ପ୍ରକାଶୀ ତୋମାର୍ ଦେଶର ସବୁଠାରୁ ବୟସ୍କ ବନ୍ଧୁକଚାଳନା ଖେଳାଳି । ସେ ବର୍ତ୍ତମାନ ଭାରତୀୟ ସେନାରେ ଅବସ୍ଥାପିତ ।

## ଜୀବନ
## ଆଧାର